Úradný vestník L 226 , 13/08/1987 S. 0002 - 0117



Dohovor o spoločnom tranzitnom režime RAKÚSKA REPUBLIKA, FÍNSKA REPUBLIKA, ISLANDSKÁ REPUBLIKA, NÓRSKE KRÁĽOVSTVO, ŠVÉDSKE KRÁĽOVSTVO, ŠVAJČIARSKA KONFEDERÁCIA ďalej ako krajiny EZVO, EURÓPSKE HOSPODÁRSKE SPOLOČENSTVO, ďalej ako spoločenstvo, VZHĽADOM na Dohody o voľnom obchode medzi spoločenstvom a každou krajinou EZVO, VZHĽADOM na spoločné vyhlásenie, vyzývajúce na vytvorenie Európskeho hospodárskeho priestoru, ktorý prijali 9. apríla 1984 v Luxemburgu ministri krajín EZVO a členských štátov spoločenstva a Komisia Európskych spoločenstiev najmä vzhľadom na zjednodušenie hraničných formalít a pravidiel pôvodu, VZHĽADOM na Dohovor o zjednodušení formalít v obchode s tovarom, ktorý uzavreli krajiny EZVO a spoločenstvo a ktorý zavádza jednotný administratívny doklad na použitie v takomto obchode, VZHĽADOM na skutočnosť, že použitie tohto jednotného dokladu v rámci spoločného tranzitného režimu pre prepravu tovaru medzi spoločenstvom a krajinami EZVO a medzi samotnými krajinami EZVO by viedlo k zjednodušeniu, VZHĽADOM na skutočnosť, že najvhodnejším spôsobom, ako dosiahnuť tento cieľ, by bolo rozšírenie na tie krajiny EZVO, ktoré ho neuplatňujú v tranzitnom režime, ktorý sa v súčasnosti uplatňuje na prepravu tovaru v rámci spoločenstva, medzi krajinami spoločenstva a Rakúskom a Švajčiarskom, a medzi Rakúskom a Švajčiarskom, VZHĽADOM tiež na Nordický tranzitný poriadok, ktorý sa uplatňuje medzi Fínskom, Nórskom a Švédskom, SA ROZHODLI UZAVRIEŤ nasledujúci dohovor: Všeobecné ustanovenia Článok 1 1. Tento dohovor stanovuje opatrenia pre prepravu tovaru v tranzite medzi spoločenstvom a krajinami EZVO rovnako ako medzi samotnými krajinami EZVO, prípadne vrátane tovaru preloženého z jedného dopravného prostriedku na iný, ďalej odoslaného alebo uskladneného, vyplývajúce zo zavedenia spoločného tranzitného režimu bez ohľadu na druh a pôvod tovaru. 2. Bez dopadu na ustanovenia tohto dohovoru a najmä tie ustanovenia, ktoré sa týkajú záruk, platí, že na tovar, ktorý sa pohybuje v rámci spoločenstva, sa vzťahuje režim tranzitu spoločenstva. 3. S výhradou ustanovení článkov 7 až 12 nižšie, pravidlá, ktoré riadia spoločný tranzitný režim, sú uvedené v dodatkoch I a II tohto dohovoru. 4. Tranzitné vyhlásenia a tranzitné dokumenty pre účely spoločného tranzitného režimu sa musia zhodovať s dodatkom III a musia byť vystavené v súlade s dodatkom III. Článok 2 1. Spoločný tranzitný režim sa ďalej označuje ako režim T1 prípadne režim T2. 2. Režim T1 sa môže uplatniť na ľubovoľný tovar prepravovaný v súlade s článkom 1, odsek 1. 3. Režim T2 sa uplatňuje na tovar prepravovaný v súlade s článkom 1, odsek 1: a) v spoločenstve, iba ak tovar spĺňa podmienky uvedené v článkoch 9 a 10 Zmluvy o založení Európskeho hospodárskeho spoločenstva a nebol predmetom colných vývozných formalít pre udelenie náhrad za vývoz do krajín, ktoré nie sú členskými štátmi spoločenstva, podľa Spoločnej poľnohospodárskej politiky, alebo keď tovar spadá pod Zmluvu o založení Európskeho spoločenstva uhlia a ocele a je podľa podmienok tejto zmluvy vo voľnom obehu v rámci spoločenstva (tovar spoločenstva); b) v krajine EZVO, iba ak tovar prišiel do krajiny EZVO podľa režimu T2 a platia preňho zvláštne podmienky uvedené v článku 9 nižšie. 4. Zvláštne podmienky uvedené v tomto dohovore týkajúce sa zahrnutia tovaru pod režim T2 sa uplatňujú tiež na vydanie dokumentov T2L, ktoré potvrdzujú, že tovar má štatút spoločenstva, a s tovarom, ktorý spadá pod dokument T2L, sa narába rovnako, ako s tovarom prepravovaným podľa režimu T2 s výnimkou toho, že dokument T2L nemusí sprevádzať tovar. Článok 3 1. Pre účely tohto dohovoru výraz: a) "tranzit" znamená colný režim, podľa ktorého je tovar pod colnou kontrolou prepravovaný z colného úradu jednej krajiny do colného úradu v tej istej krajine alebo inej krajine najmenej cez jednu hranicu; b) "krajina" znamená ľubovoľnú krajinu EZVO alebo ľubovoľný členský štát spoločenstva; c) "tretia krajina" znamená ľubovoľnú krajinu, ktorá nie je krajinou EZVO ani členským štátom spoločenstva. 2. Pri uplatňovaní pravidiel uvedených v tomto dohovore pre režim T1 alebo T2, krajiny EZVO a spoločenstvo a jeho členské štáty majú tie isté práva a povinnosti. Článok 4 1. Tento dohovor je bez dopadu na uplatňovanie ľubovoľnej inej medzinárodnej dohody týkajúcej sa tranzitného režimu, najmä režimu TIR alebo Rýnskeho manifestu s výhradou obmedzení pre takéto uplatnenie vzhľadom na prepravu tovaru z jedného bodu v spoločenstve do iného bodu v spoločenstve a s výhradou obmedzení pre vystavenie dokumentov T2L, ktoré potvrdzujú, že tovar má štatút spoločenstva. 2. Tento dohovor je tiež bez dopadu na: a) pohyb tovaru podľa režimu dočasného vstupu a b) dohody týkajúce sa hraničnej dopravy. Článok 5 Ak neexistuje dohoda medzi zmluvnými stranami a treťou krajinou, podľa ktorej tovar, ktorý sa pohybuje medzi zmluvnými stranami, sa môže prepravovať cez túto tretiu krajinu podľa režimu T1 alebo T2, takýto režim sa uplatňuje na tovar prepravovaný cez tretiu krajinu iba vtedy, ak sa na prepravu cez túto krajinu vzťahuje jednotný prepravný dokument vystavený na území zmluvnej strany a uskutočnenie tohto režimu je na území tretej krajiny prerušené. Článok 6 Ak je zabezpečené vykonávanie opatrení uplatniteľných na tovar, krajiny môžu v rámci režimu T1 alebo T2 zaviesť pre určité druhy dopravných prostriedkov zjednodušené postupy na základe dvojstranných alebo viacstranných dohôd. Takéto dohody sa musia oznámiť Komisii Európskych spoločenstiev, ktorá o tom bude informovať ostatné krajiny. Vykonávanie tranzitného režimu Článok 7 1. S výhradou zvláštnych ustanovení tohto dohovoru sú príslušné colné úrady krajín EZVO oprávnené prevziať funkciu úradov odoslania, úradov tranzitu, úradov miesta určenia a úradov záruky. 2. Príslušné colné úrady členských štátov spoločenstva sú oprávnené vydávať dokumenty T1 alebo T2 na tranzit úradu miesta určenia, ktorý sa nachádza v krajine EZVO. S výhradou zvláštnych ustanovení tohto dohovoru sú tiež oprávnené vydávať dokumenty pre tovar, ktorý sa odosiela do krajiny EZVO. 3. Ak sa zoskupí niekoľko zásielok tovaru a naložia sa spoločne na jednotný prepravný prostriedok v zmysle článku 16, odsek 2, dodatku I, a ako skupinový náklad ich odošle jeden príkazca v jedinej operácii T1 alebo T2 z jedného úradu odoslania do jedného úradu miesta určenia na doručenie jednému príjemcovi zásielky, zmluvná strana môže požadovať, aby tieto zásielky s výnimkou výnimočných, príslušne opodstatnených prípadov boli zahrnuté do jednotného vyhlásenia T1 alebo T2 so zodpovedajúcimi ložnými listami. 4. Bez ohľadu na požiadavku, aby tovar mal potvrdený štatút spoločenstva, ak tak prichádza do úvahy, nepožaduje sa, aby osoba, ktorá na hraničnom colnom úrade zmluvnej strany vykonáva vývozné formality, zahrnula odosielaný tovar pod režim T1 alebo T2, bez ohľadu na colný režim, pod ktorý bude tovar spadať na susednom hraničnom colnom úrade. 5. Bez ohľadu na požiadavku, aby tovar mal potvrdený štatút spoločenstva, ak tak prichádza do úvahy, hraničný colný úrad zmluvnej strany, kde sa uskutočňujú colné formality, môže odmietnuť zahrnúť tovar pod režim T1 alebo T2, ak sa tento režim neukončí na susednom hraničnom colnom úrade. Článok 8 V prípade tovaru zasielaného podľa dokumentu T1 alebo T2 sa nesmie vykonať žiadne doplnenie, odstránenie ani nahradenie, najmä, ak sú zásielky rozdelené, prekladané alebo hromadné. Článok 9 1. Tovar, ktorý prichádza do krajiny EZVO podľa režimu T2 a podľa tohto režimu ho je možné ďalej odoslať, po celý čas musí zostať pod kontrolou colných orgánov tejto krajiny, aby sa zabezpečilo, že nedôjde k žiadnej zmene v jeho identite alebo stave. 2. Ak krajina EZVO ďalej odosiela takýto tovar, ktorý daná krajina EZVO zahrnula pod colný režim iný, ako tranzit alebo uskladnenie, režim T2 nie je možné uplatniť. Toto ustanovenie však neplatí na tovar, ktorý je prijatý dočasne, aby bol vystavený na výstave, veľtrhu alebo podobnom verejnom vystavení a ktorý neprešiel inou úpravou ako tou, ktorá je potrebná na jeho uchovanie v pôvodnom stave alebo na rozdelenie na zásielky. 3. Ak krajina EZVO tovar ďalej odosiela po skladovaní podľa skladovacieho režimu, režim T2 je možné uplatniť iba za nasledujúcich podmienok: - tovar nebol skladovaný dlhšie ako päť rokov; ak však ide o tovar spadajúci pod kapitoly 1 až 24 Nomenklatúry pre klasifikáciu tovaru podľa colných sadzieb (Medzinárodný dohovor o harmonizovanom opise komodít a systéme kódovania zo 14. júna 1983), toto obdobie je obmedzené na šesť mesiacov, - tovar bol skladovaný vo zvláštnych priestoroch a neprešiel inou úpravou ako tou, ktorá je potrebná na jeho uchovanie v pôvodnom stave alebo na rozdelenie na zásielky bez toho, aby balenie bolo nahradené, - ľubovoľná úprava sa vykonala za colného dozoru. 4. Ľubovoľný dokument T2 alebo T2L, ktorý vydal colný úrad krajiny EZVO, musí obsahovať odkaz na zodpovedajúci dokument T2 alebo T2L, podľa ktorého daný tovar prišiel do krajiny EZVO, a musí obsahovať všetky zvláštne potvrdenia. Článok 10 1. Pokiaľ nie je inak uvedené v odseku 2 nižšie alebo v dodatkoch, ľubovoľná operácia T1 alebo T2 musí byť krytá zárukou platnou pre všetky krajiny, ktoré sú do tejto operácie zahrnuté. 2. Ustanovenia odseku 1 sú bez dopadu na práva: a) zmluvných strán dohodnúť sa medzi sebou, že pre operácie T1 alebo T2, ktoré zahrňujú iba ich územia, sa od záruky odstúpi; b) zmluvnej strany nevyžadovať záruku pre časť operácie T1 alebo T2 medzi úradom odoslania a prvým tranzitným úradom. 3. Pre účely paušálnej záruky, ako je stanovené v dodatkoch I a II tohto dohovoru, ECU znamená celú sumu nasledujúcich čiastok: 0,719 | nemecká marka | 0,0878 | britská libra | 1,31 | francúzsky frank | 140 | talianska líra | 0,256 | holandský gulden | 3,71 | belgický frank | 0,14 | luxemburský frank | 0,219 | dánska koruna | 0,00871 | írska libra | 1,15 | grécka drachma | Hodnota ECU v danej mene sa rovná sume zmenných hodnôt v tejto mene čiastok uvedených vyššie. Článok 11 1. Identifikácia tovaru sa všeobecne zabezpečuje zapečatením. 2. Zapečateniu podlieha nasledujúce: a) priestor obsahujúci tovar, po schválení dopravného prostriedku podľa colných nariadení alebo uznaní úradom odoslania ako vhodného na zapečatenie; b) všetky jednotlivé balíky v ostatných prípadoch. 3. Dopravný prostriedok sa môže uznať za vhodný na zapečatenie, keď: a) pečate je možné na daný dopravný prostriedok pripevniť jednoducho a účinne; b) daný dopravný prostriedok je konštruovaný tak, že žiadny tovar nie je možné odstrániť ani pridať bez toho, aby na pečatiach nebolo vidno stopy manipulovania alebo porušenia; c) neobsahuje žiadne skryté priestory, kde by tovar bolo možné ukryť; d) priestory vyhradené pre náklad sú kedykoľvek dostupné pre colnú inšpekciu. 4. Úrad odoslania môžu upustiť od zapečatenia, ak vzhľadom na ostatné možné identifikačné opatrenia opis tovaru podľa vyhlásenia T1 alebo T2 alebo podľa dodatočných dokumentov umožňuje pohotovú identifikáciu. Článok 12 1. Pokiaľ režim nebol schválený na výmenu štatistických informácií, aby sa zabezpečilo, že krajiny EZVO a členské štáty spoločenstva majú potrebné údaje na vypracovanie svojich tranzitných štatistík, pre štatistické účely sa dodatočná kópia č. 4 dokumentov T1 a T2 musí poskytnúť, ak nepožaduje zmluvná strana inak: a) prvému úradu tranzitu v jednotlivých krajinách EZVO; b) prvému úradu tranzitu v spoločenstve v prípade tovaru, ktorý podlieha operácii T1 alebo T2 začatej v krajine EZVO. 2. Avšak dodatočná kópia uvedená vyššie sa nepožaduje, ak sa tovar prepravuje podľa podmienok uvedených v kapitole I hlavy IV dodatku II. 3. Príkazca alebo jeho oprávnený zástupca poskytne na požiadanie národných oddelení zodpovedných za tranzitné štatistiky ľubovoľné informácie potrebné na zostavenie štatistík. Administratívna spolupráca Článok 13 1. Colné orgány daných krajín si navzájom poskytnú ľubovoľné informácie, ktoré majú k dispozícii a ktoré sú dôležité, aby sa overilo primerané uplatnenie tohto dohovoru. 2. Ak je potrebné, colné orgány daných krajín si navzájom oznámia všetky zistenia, dokumenty, správy, záznamy z konaní alebo informácie týkajúce sa dopravných operácií uskutočnených podľa režimu T1 alebo T2, rovnako ako všetky mimoriadnosti alebo porušenia v súvislosti s takýmito operáciami. Okrem toho, ak je potrebné, navzájom si oznámia všetky zistenia týkajúce sa tovaru, v súvislosti s ktorým sa poskytuje vzájomná pomoc a ktorý podliehal colnému skladovaciemu režimu. 3. Ak sa predpokladajú mimoriadnosti alebo porušenia v súvislosti s tovarom, ktorý bol dopravený do jednej krajiny z inej krajiny, alebo prešiel cez jednu krajinu, alebo bol uskladnený podľa skladovacieho režimu, colné orgány daných krajín si na požiadanie vymenia navzájom všetky informácie, ktoré sa týkajú: a) podmienok, za ktorých bol tovar prepravovaný: - bez ohľadu na to, ako bol ďalej odoslaný, kde prišiel podľa dokumentu T1, T2 alebo T2L v krajine, ktorej je žiadosť adresovaná, alebo - bez ohľadu na to, ako prišiel, kde bol ďalej odoslaný pod dokumentom T1, T2 alebo T2L z krajiny, ktorej je žiadosť adresovaná: b) podmienok skladovania tovaru, kde prišiel v krajine, ktorej je žiadosť adresovaná, podľa dokumentu T2 alebo T2L, alebo kde bol ďalej odoslaný touto krajinou podľa dokumentu T2 alebo T2L. 4. Ľubovoľná žiadosť predložená podľa odsekov 1 až 3 musí špecifikovať prípad alebo prípady, na ktoré sa vzťahuje. 5. Ak colný orgán krajiny požaduje podporu, ktorú by nebol schopný poskytnúť, ak by bol o to požiadaný, túto skutočnosť uvedie v žiadosti. Splnenie takejto žiadosti závisí od voľnosti konania colného orgánu, ktorému je žiadosť adresovaná. 6. Informácie, ktoré sa získajú v súlade s odsekmi 1 až 3, slúžia výlučne pre účely tohto dohovoru a prijímacia krajina im udelí takú istú ochranu, aká by sa dostala informáciám podobnej povahy podľa národných zákonov danej krajiny. Takéto informácie sa môžu používať pre iné účely iba s písomným súhlasom colného orgánu, ktorý ich poskytol a s výhradou ľubovoľných obmedzení stanovených týmto orgánom. Spoločný výbor Článok 14 1. Týmto sa ustanovuje spoločný výbor, v ktorom sú zastúpené jednotlivé zmluvné strany tohto dohovoru. 2. Spoločný výbor koná na základe vzájomného dohovoru. 3. Spoločný výbor sa stretáva kedykoľvek, keď je to nevyhnutné, ale najmenej raz ročne. Ľubovoľná zmluvná strana môže požiadať o zasadnutie spoločného výboru. 4. Spoločný výbor prijme vlastné procesné pravidlá, ktoré medzi iným musia obsahovať ustanovenia o zvolaní zasadnutia a menovaní predsedu a jeho volebného obdobia. 5. Spoločný výbor môže rozhodnúť, že ustanoví ľubovoľný pomocný výbor alebo pracovnú skupinu, ktorá mu bude pomáhať pri vykonávaní jeho povinností. Článok 15 1. Vykonávanie tohto dohovoru a zabezpečenie jeho primeraného vykonávania je zodpovednosťou spoločného výboru. Pre tento účel ho zmluvné strany pravidelne informujú o skúsenostiach s uplatňovaním tohto dohovoru a spoločný výbor predkladá odporúčania a v prípadoch stanovených v odseku 3 prijíma rozhodnutia. 2. Spoločný výbor odporúča najmä: a) zmeny tohto dohovoru iné, ako sú uvedené v odseku 3; b) ľubovoľné iné opatrenie požadované pre uplatňovanie tohto dohovoru. 3. Spoločný výbor prijíma rozhodnutím: a) zmeny a doplnky dodatkov; b) zmeny definovania ECU, ako je uvedené v článku 10(3); c) ostatné zmeny tohto dohovoru, ktoré sú nevyhnutné v dôsledku zmien a doplnkov dodatkov; d) opatrenia, ktoré sa majú vykonať podľa článku 28(2) dodatku I; e) dočasné opatrenia požadované v prípade pristúpenia nových členských štátov do spoločenstva. Takéto rozhodnutia uvedú zmluvné strany do účinnosti v súlade s vlastnou legislatívou. 4. Ak v spoločnom výbore prijal zástupca zmluvnej strany rozhodnutie, ktoré podlieha splneniu ústavných požiadaviek, rozhodnutie nadobudne účinnosť, ak neuvádza žiadny dátum, v prvý deň druhého mesiaca po oznámení zrušenia výhrad. Rôzne a záverečné ustanovenia Článok 16 Jednotlivé zmluvné strany prijmú primerané opatrenia, aby zabezpečili účinné a jednotné uplatňovanie ustanovení tohto dohovoru, pričom zohľadnia potrebu čo najväčšmi obmedziť formality uvalené na operátorov a potrebu dosiahnuť vzájomne uspokojujúce riešenia ľubovoľných ťažkostí, ktoré by mohli vzniknúť v dôsledku uskutočňovania týchto ustanovení. Článok 17 Zmluvné strany sa navzájom informujú o ustanoveniach, ktoré prijali s cieľom vykonať tento dohovor. Článok 18 Ustanovenia tohto dohovoru nezamedzujú zákazy ani obmedzenia dovážania, vyvážania alebo tranzitu tovaru, ktoré nariadili zmluvné strany alebo členské štáty spoločenstva a zdôvodnili zásadami verejnej morálky, verejnej politiky alebo verejnej bezpečnosti, ochranou zdravia a života ľudí, zvierat alebo rastlín, ochranou národného bohatstva s umeleckou, historickou alebo archeologickou hodnotou, alebo ochranou priemyselného alebo obchodného majetku. Článok 19 Dodatky a dodatkový protokol tohto dohovoru tvoria neoddeliteľnú súčasť dohovoru. Článok 20 1. Tento dohovor sa uplatňuje, na jednej strane, pre územia, kde sa uplatňuje Zmluva o založení Európskeho hospodárskeho spoločenstva, a podľa podmienok uvedených v tejto zmluve, a, na druhej strane, pre územia krajín EZVO. 2. Tento dohovor sa uplatňuje tiež pre Kniežatstvo Lichtenštajnsko, pokiaľ kniežatstvo zostane viazané k Švajčiarskej konfederácii zmluvou o colnej únii. Článok 21 Ľubovoľná zmluvná strana môže od tohto dohovoru odstúpiť s podmienkou písomnej 12 mesačnej výpovednej lehoty predloženej depozitárovi, ktorý o tomto informuje ostatné zmluvné strany. Článok 22 1. Tento dohovor nadobúda platnosť 1. januára 1988 s podmienkou, že zmluvné strany akceptačné listiny uložia na sekretariáte Rady Európskych spoločenstiev, ktorý bude pôsobiť ako depozitár, do 1. novembra 1987. 2. Ak tento dohovor nenadobudne platnosť 1. januára 1988, nadobúda platnosť v prvý deň druhého mesiaca po uložení poslednej akceptačnej listiny. 3. Depozitár oznámi dátumy uloženia akceptačných listín jednotlivých zmluvných strán a dátum, kedy dohovor nadobúda platnosť. Článok 23 1. Keď nadobudne platnosť tento dohovor, prestávajú sa uplatňovať dohody z 30. novembra 1972 a 23. novembra 1972 o uplatňovaní pravidiel o tranzite spoločenstva, ktoré so spoločenstvom uzavrelo Rakúsko resp. Švajčiarsko, rovnako ako dohoda z 12. júla 1972 o rozšírení uplatňovania pravidiel o tranzite spoločenstva, ktorú uzavreli tieto krajiny a spoločenstvo. 2. Dohody uvedené v odseku 1 sa však naďalej uplatňujú pre operácie T1 alebo T2, ktoré začali pred nadobudnutím platnosti tohto dohovoru. 3. Nordický tranzitný poriadok, ktorý sa uplatňuje medzi Fínskom, Nórskom a Švédskom, stráca účinnosť v deň nadobudnutia platnosti tohto dohovoru. Článok 24 Tento dohovor, ktorý je vyhotovený v jedinej kópii v dánskom, holandskom, anglickom, francúzskom, nemeckom, gréckom, talianskom, portugalskom, španielskom, fínskom, islandskom, nórskom a švédskom jazyku, pričom sú všetky texty rovnako autentické, sa uloží v archíve sekretariátu Rady Európskych spoločenstiev, ktorý doručí overenú kópiu tohto dohovoru každej zmluvnej strane. V Interlakene 20. mája 1987 -------------------------------------------------- DODATOK I HLAVA I VŠEOBECNÉ USTANOVENIA Článok 1 1. Tranzitný režim, ktorý je uvedený v tomto dohovore, sa uplatňuje pre prepravu tovaru v súlade s článkom 1(1) dohovoru. 2. Režim T1 alebo T2 je predmetom článku 2 dohovoru. Články 2 až 10 (Tento dodatok neobsahuje články 2 až 10). Článok 11 Pre účely tohto dohovoru a) "príkazca" znamená: osoba, ktorá osobne alebo prostredníctvom splnomocneného zástupcu žiada o povolenie vo vyhlásení v súlade s požadovanými colnými formalitami, aby sa mohla uskutočniť operácia tranzitu, a tým sa pred príslušnými orgánmi stáva zodpovedný za vykonanie tranzitu v súlade s týmito pravidlami; b) "dopravný prostriedok" znamená najmä: - ľubovoľné vozidlo, príves, náves, - ľubovoľný železničný voz alebo vagón, - ľubovoľný čln alebo loď, - ľubovoľné lietadlo, - ľubovoľný kontajner v zmysle colného dohovoru o kontajneroch; c) "úrad odoslania" znamená colný úrad, kde začína operácia prepravy; d) "úrad tranzitu" znamená: - colný úrad v mieste vstupu do krajiny inej ako krajina odoslania, - tiež colný úrad v mieste výstupu zo zmluvnej strany, keď zásielka opúšťa colné územie zmluvnej strany v priebehu operácie prepravy cez hranice medzi zmluvnou stranou a treťou krajinou; e) "úrad miesta určenia" znamená colný úrad, kde sa tovar musí predložiť, aby sa operácia prepravy ukončila; f) "úrad záruky" znamená colný úrad, kde je podaná úplná záruka; g) "vnútorná hranica" znamená hranica medzi dvomi zmluvnými stranami. Platí, že tovar naložený v prístave jednej zmluvnej strany a vyložený v prístave druhej zmluvnej strany prekročil vnútornú hranicu, ak sa na prekonanie mora vzťahuje jednotný prepravný dokument. Platí, že tovar prichádzajúci z tretej krajiny po mori a preložený v prístave zmluvnej krajiny s cieľom vyloženia v prístave inej zmluvnej krajiny neprekročil vnútornú hranicu. HLAVA II REŽIM T1 Článok 12 1. Tovar, ktorý sa má prepraviť podľa režimu T1, je v súlade s podmienkami uvedenými v tomto dohovore predmetom vyhlásenia T1. Vyhlásenie T1 znamená vyhlásenie na tlačive, ktoré je zhodné so vzorom tlačiva, ktorý je uvedený v dodatku III. 2. Tlačivo T1, ktoré spomína odsek 1, sa môže prípadne doplniť o jedno alebo viacej tlačív T1 bis, ktoré sa zhodujú so vzorom dodatočných tlačív uvedených v dodatku III. 3. Tlačivá T1 a T1 bis musia byť vytlačené a vyplnené v jednom z úradných jazykov zmluvných strán, ktorý je prijateľný pre príslušné úrady krajiny odoslania. Ak je nutné, príslušné úrady danej krajiny, ktoré sú zahrnuté v operácii tranzitu, môžu požiadať o preklad do úradného jazyka alebo do jedného z úradných jazykov danej krajiny. 4. Vyhlásenie T1 musí podpísať osoba, ktorá žiada o povolenie uskutočniť operáciu T1, alebo jej splnomocnený zástupca, a úradu odoslania sa musia predložiť minimálne tri kópie takéhoto vyhlásenia. 5. Dodatočné dokumenty priložené k vyhláseniu T1 tvoria nedeliteľnú časť vyhlásenia T1. 6. Vyhlásenie T1 musí byť doplnené o dopravný dokument. Úrad odoslania nemusí trvať na predložení tohto dokumentu v čase dokončenia colných formalít. Avšak dopravný dokument sa musí vždy predložiť na požiadanie colných úradov počas prepravy. 7. Ak režim T1 v krajine odoslania nasleduje po inom colnom režime, na vyhlásení T1 musí byť uvedená poznámka o tomto colnom režime alebo zodpovedajúcich colných dokumentoch. Článok 13 Príkazca je zodpovedný za: a) predloženie neporušeného tovaru na úrade miesta určenia v rámci predpísaného časového limitu a podľa primeraného dodržiavania opatrení, ktoré prijali príslušné úrady na zabezpečenie identifikácie; b) dodržiavanie ustanovení, ktoré sa týkajú režimu T1 a tranzitu vo všetkých jednotlivých krajinách na území, ktoré sú dotknuté prepravou daného tovaru. Článok 14 1. Všetky krajiny môžu s podmienkami, ktoré stanovia, predpísať použitie dokumentu T1 pre národné režimy. 2. Za dodatočné podrobnosti, ktoré na dokumente T1 pre tento účel zahrnie osoba iná ako príkazca, je zodpovedný príkazca v súlade s národnými ustanoveniami stanovenými podľa zákona, nariadení alebo administratívnymi opatreniami. Článok 15 (Tento dodatok neobsahuje článok 15.) Článok 16 1. Tie isté dopravné prostriedky sa môžu použiť na naloženie tovaru vo viacerých úradoch odoslania a na vyloženie vo viacerých úradoch miesta určenia. 2. Vyhlásenia T1 môžu zahrňovať iba tovar naložený alebo ktorý sa má naložiť na jediný dopravný prostriedok na prepravu z úradu odoslania do úradu miesta určenia. Pre účely predchádzajúceho pododseku platí, že nasledujúce sa považuje za jediný dopravný prostriedok s podmienkou, že prepravovaný tovar sa odosiela spolu: a) vozidlo doplnené o príves (prívesy) alebo náves (návesy); b) súprava spojených železničných vozňov alebo vagónov; c) člny tvoriace jednu reťaz; d) kontajnery naložené na dopravný prostriedok v zmysle tohto článku. Článok 17 1. Úrad odoslania zaregistruje vyhlásenie T1, stanoví obdobie, v rámci ktorého sa tovar musí predložiť v úrade miesta určenia, a prijme také opatrenia na identifikáciu, ktoré uzná za potrebné. 2. Po uvedení potrebných údajov na vyhlásení T1 si úrad odoslania ponechá jednu jej kópiu a ostatné vráti príkazcovi alebo jeho zástupcovi. Článok 18 (Tento dodatok neobsahuje článok 18.) Článok 19 1. Kópie dokumentu T1, ktoré príkazcovi alebo jeho zástupcovi doručí úrad odoslania, musia sprevádzať tovar. 2. Tovar sa musí prepraviť cez úrady tranzitu spomenuté v dokumente T1. Ak to okolnosti oprávňujú, môžu sa tiež použiť iné úrady tranzitu. 3. Pre účely dozoru môžu všetky jednotlivé krajiny stanoviť prepravné trasy v rámci svojho územia. 4. Všetky krajiny musia Komisii Európskych spoločenstiev poskytnúť zoznam colných úradov, ktoré sú oprávnené zaoberať sa operáciami T1, pričom takýto zoznam uvádza tiež pracovnú dobu colných úradov. Komisia sprostredkuje tieto informácie ostatným krajinám. Článok 20 Kópie dokumentu T1 sa musia predložiť v každej jednotlivej krajine, ako o to požiadajú colné orgány, ktorým prípadne môže stačiť, ak sa presvedčia, že pečate sú neporušené. Tovar sa nemusí podrobiť inšpekcii, pokiaľ neexistuje podozrenie mimoriadnosti, ktorá by mohla viesť k zneužívaniu. Článok 21 Zásielka tovaru rovnako ako kópie dokumentu T1 sa musia predložiť vo všetkých úradoch tranzitu. Článok 22 1. Prepravca poskytne každému jednotlivému úradu tranzitu avízo o tranzite. Dodatok II obsahuje vzor tlačiva avíza o tranzite. 2. Úrady tranzitu nepodrobia tovar inšpekcii, pokiaľ neexistuje podozrenie mimoriadnosti, ktorá by mohla viesť k zneužívaniu. 3. Ak sa v súlade s ustanoveniami článku 19(2) tovar prepravuje cez úrad tranzitu iný, ako je uvedený na dokumente T1, takýto úrad musí bezodkladne zaslať avízo o tranzite úradu uvedenému na dokumente. Článok 23 Ak sa tovar nakladá alebo vykladá v ľubovoľnom prechodnom úrade, musia sa predložiť kópie dokumentu T1, ktoré vydal/vydali úrad/úrady odoslania. Článok 24 1. Tovar opísaný na dokumente T1 sa môže bez obnovenia vyhlásenia preložiť na iný dopravný prostriedok za dozoru colných orgánov krajiny, na území ktorej sa preloženie uskutočnilo. V takomto prípade colné orgány zaznamenajú príslušné údaje na dokument T1. 2. Colné orgány smú za podmienok, ktoré určia, oprávniť, aby sa takéto preloženie vykonalo bez dozoru. V takomto prípade prepravca zaznamená príslušné údaje na dokumente T1 a informuje o tom nasledujúci colný úrad, kde musí tovar predložiť, tak, aby preloženie bolo úradne potvrdené colnými orgánmi. Článok 25 1. Ak sa počas prepravy porušia pečate bez úmyslu prepravcu, prepravca musí čo najskôr požiadať o spísanie potvrdenej správy v krajine, kde sa dopravný prostriedok nachádza, colným orgánom, ak sa nejaký nachádza v blízkosti, alebo, ak sa v blízkosti colný orgán nenachádza, ľubovoľným iným príslušný orgán. Takýto orgán zabezpečí novú pečať, ak je tak možné. 2. V prípade nehody, ktorá vyžaduje preloženie na iný dopravný prostriedok, sa uplatňujú ustanovenia článku 24. Ak sa v blízkosti nenachádza colný orgán, ľubovoľný iný oprávnený orgán môže konať miesto neho s výhradou podmienok, ktoré sú uvedené v článku 24(1). 3. V prípade bezprostredného nebezpečenstva, ktoré vedie k potrebe okamžitého vyloženia celého nákladu alebo jeho časti, prepravca môže prijať opatrenia z vlastnej iniciatívy. Takéto opatrenie zaznamená na dokumente T1. V takomto prípade sa uplatňujú ustanovenia odseku 1. 4. Ak v dôsledku nehody alebo iných nešťastí, ku ktorým dôjde počas prepravy, prepravca nie je schopný dodržať časový limit uvedený v článku 17, musí o tom čo najskôr informovať príslušný orgán uvedený v odseku 1. Takýto orgán potom na dokumente T1 zaznamená príslušné údaje. Článok 26 1. Úrad miesta určenia zaznamená na kópie dokumentu T1 údaje o kontrolách a bezodkladne zašle kópiu úradu odoslania a druhú kópiu si ponechá. 2. (Tento článok neobsahuje odsek 2.) 3. Ak sa tovar predloží úradu miesta určenia po uplynutí časového limitu, ktorý stanovil úrad odoslania, a ak toto nedodržanie časového limitu je dôsledkom okolností, ktorých vysvetlenie uspokojí úrad miesta určenia, a ktoré sú mimo kontroly prepravcu alebo príkazcu, potom platí, že prepravca alebo príkazca dodržali predpísaný časový limit. 4. Bez dopadu na články 34 a 51 dodatku II je možné operáciu T1 ukončiť na ľubovoľnom úrade inom, ako je uvedené na dokumente T1, ak obidva úrady patria tej istej zmluvnej strane. Takýto úrad sa potom stane úradom miesta určenia. Ak sa výnimočne preukáže, že je potrebné predložiť tovar pri úmysle ukončiť jeho prepravu úradu inému, ako je úrad uvedený na dokumente T1 a tieto dva úrady patria rozličným zmluvným stranám, potom colné úrady, kde sa tovar predloží, môžu schváliť zmenu úradu miesta určenia. Nový úrad miesta určenia zaznamená v časti "Kontrola úradu miesta určenia" vratnej kópie dokumentu T1 okrem zvyčajných údajov, ktoré sa musia zapísať, jedno z nasledujúcich vyhlásení: - Diferencias: mercancias presentadas en la aduana … (nombre y pais) - Forskelle: det toldsted, hvor varerne blev frembudt … (navn og land) - Unstimmigkeiten: Zollstelle der Gestellung … (Name und Land) - Διαφορέζ: εμπορεύματα προσκομισθέντα στο τελωνείο … (όνομα και χώρα) - Differences: office where goods were presented … (name and country) - Diffèrences: marchandises présenteées au bureau … (nom et pays) - Differenze: ufficio al quale sono state presentate le merci … (nome e paese) - Verchillen: kantoor waar de goederen zijn aangebracht … (naam en land) - Diferenças: mercadorias apresentadas na estància … (nome e pais) - Muutos: toimipaikka, jossa tavarat esitetty … (nimi ja maa) - Breying: Tollstjoraskrifstofa oar sem vörun var framvisad … (Nafn og land) - Forskjell: det tollsted hvor varene ble fremlagt … (navn og land) - Avvikelse: tullanstalt där varorna anmäldes … (namm och land) Avšak takáto zmena úradu miesta určenia sa neschváli v súvislosti s dokumentom T1, na ktorom je uvedené jedno z nasledujúcich potvrdení: - Salida de la Comunidad sometida a restricciones - Udførsel fra Fællesskabet undergivet restriktioner - Ausgang aus der Gemeinschaft Beschränkungen unterworfen - Έξoδoς από την Κοινότητα υποκείμενη σε περιορισμούς - Export from the Community subject to restrictions - Sortie de la Communauté soumise à des restrictions - Uscita dalla Comunità assoggettata a restrizioni - Verlaten van de Gemeenschap aan beperkingen onderworpen - Saída da Comunidade sujeita a restrições - Salida de la Comunidad sujeta a pago de derechos - Udførsel fra Fællesskabet betinget af afgiftsbetaling - Ausgang aus der Gemeinschaft Abgabenerhebung unterworfen - Έξoδoς από την Κοινότητα υποκείμενη σε επιβάρυνση - Export from the Community subject to duty - Sortie de la Communauté soumise à imposition - Uscita dalla Comunità assoggettata a tassazione - Verlaten van de Gemeenschap aan belastingheffing onderworpen - Saída da Comunidade sujeita a pagamento de imposições Úrad odoslania vydá dokument T1 až vtedy, keď sú splnené všetky povinnosti vyplývajúce zo zmeny úradu miesta určenia. Ak je tak vhodné, o nevydaní dokumentu úrad odoslania ručiteľa informuje. Článok 27 1. Aby sa zabezpečil výber cla a iných poplatkov, ktoré sú jednotlivé krajiny oprávnené účtovať v súvislosti s tovarom, ktorý prechádza cez ich územie v priebehu operácie T1, príkazca predloží záruku, ak nie je uvedené inak v tomto dodatku. 2. Záruka musí byť úplná a musí sa vzťahovať na určitý počet operácií T1 alebo zvlášť na jednotlivé operácie T1. 3. S podmienkou ustanovení článku 33(2) sa záruka musí skladať zo spoločnej a solidárnej záruky právnickej alebo fyzickej tretej osoby so sídlom v krajine predkladania záruky v priebehu operácie T1, ktorá je touto krajinou uznaná ako ručiteľ. Článok 28 1. Osoba, ktorá je v postavení ručiteľa podľa podmienok uvedených v článku 27, je zodpovedná v každej krajine, cez ktorú sa bude tovar počas operácie T1 prepravovať, za menovanie fyzickej alebo právnickej tretej osoby, ktorá bude tiež vystupovať ako ručiteľ príkazcu. Takýto ručiteľ musí mať sídlo v danej krajine a musí sa s príkazcom spoločne a solidárne zaviazať, že zaplatia clá a iné poplatky splatné v tejto krajine. 2. Platnosť odseku 1 je podmienená rozhodnutím spoločného výboru ako výsledok preskúmania podmienok, za ktorých boli zmluvné strany schopné uplatniť svoje právo náhrady v súlade s článkom 36. Článok 29 1. Záruka, o ktorej sa hovorí v článku 27(3), musí mať formu niektorého zo vzorov záruk uvedených ako vzor I alebo vzor II, ktoré sú priložené k tomuto dodatku, v závislosti od okolností. 2. Ak tak vyžadujú ustanovenia národných zákonov, nariadení alebo administratívnych opatrení alebo bežná prax, každá jednotlivá krajina smie povoliť, aby záruka bola v inej forme s podmienkou, že má také isté právne účinky ako dokumenty uvedené ako vzory. Článok 30 1. Súhrnná záruka sa podáva na úrade záruky. 2. Úrad záruky stanoví čiastku záruky, prijme záväzok ručiteľa a vydá oprávnenie, ktoré umožňuje príkazcovi, aby v rámci limitov záruky uskutočnil ľubovoľnú operáciu T1 bez ohľadu na úrad odoslania. 3. Každá osoba, ktorá získala oprávnenie, musí obdržať s podmienkami, ktoré určia príslušné úrady daných krajín, jednu alebo viacej kópií potvrdenia o záruke. Dodatok II obsahuje vzor potvrdenia o záruke. 4. Každé jednotlivé vyhlásenie T1 musí odkazovať na takéto potvrdenie. Článok 31 1. Úrad záruky smie oprávnenie stiahnuť, ak podmienky, za ktorých bolo vydané, už neplatia. 2. Každá jednotlivá krajina musí Komisii Európskych spoločenstiev oznámiť takéto stiahnutie oprávnenia. Komisia sprostredkuje takúto informáciu ostatným krajinám. Článok 32 1. Každá krajina smie súhlasiť, aby právnická alebo fyzická tretia osoba v postavení ručiteľa pod podmienkami uvedenými v článkoch 27 a 28 ručila jedinou zárukou a paušálnou sumou 7000 ECU v súvislosti s každým vyhlásením, úhradou colných poplatkov a iných poplatkov, ktoré budú prípadne splatné v priebehu operácie T1, ktorá sa uskutoční s jej zodpovednosťou, bez ohľadu na to, kto je príkazcom. Ak preprava tovaru predstavuje zvýšené riziká a najmä s ohľadom na výšku colných a iných poplatkov, za ktoré vznikne zodpovednosť v jednej alebo viacerých krajinách, úrad odoslania stanoví paušálnu sadzbu na vyššej úrovni. Záruka, ktorá sa spomína v prvom pododseku, musí byť v zhode so vzorom III, ktorý je priložený k tomuto dodatku. 2. Zmenné hodnoty ECU v národných menách, ktoré sa uplatňujú podľa tohto dohovoru, sa vypočítavajú raz ročne. 3. Dodatok II stanovuje nasledujúce: a) pohyb tovaru, ktorý môže viesť k zvýšeniu paušálnej čiastky, a podmienky, s ktorými sa takýto rast uplatní; b) podmienky, za ktorých sa uplatňuje záruka, o ktorej hovorí odsek 1, na ľubovoľnú operáciu T1; c) podrobné pravidlá uplatnenia zmenných hodnôt ECU v národných menách. Článok 33 1. Individuálna záruka predložená za jedinú operáciu T1 sa musí zložiť na úrade odoslania. 2. Záruka môže byť záloha v hotovosti. V takomto prípade čiastku stanovia príslušné úrady daných krajín a záruka sa musí obnoviť v každom úrade tranzitu v zmysle prvej zarážky článku 11d). Článok 34 Bez dopadu na národné ustanovenia, ktoré predpisujú iné prípady výnimiek, príslušné úrady daných krajín oslobodia príkazcu od platenia colných a iných poplatkov, ak: a) tovaru, ktorý bol zničený ako dôsledok vyššej moci alebo nepredvídateľnej nehody, ktorá je primerane dokázaná; alebo b) sa úradne uzná, že nedostatky vyplývajú z podstaty tovaru. Článok 35 Ručiteľ sa oslobodí od povinností voči krajine, cez ktorú sa tovar prepravuje počas operácie T1, ak dokument T1 bol zrušený na úrade odoslania. Ak ručiteľ nebol príslušnými colnými orgánmi krajiny odoslania oboznámený o nezrušení dokumentu T1, rovnako bude zbavený svojich povinností po uplynutí obdobia 12 mesiacov od dátumu registrácie vyhlásenia T1. Ak počas obdobia uvedeného v druhej zarážke bol ručiteľ oboznámený príslušnými colnými orgánmi o nezrušení dokumentu T1, musí byť okrem toho informovaný, že je alebo že môže byť zodpovedný za zaplatenie čiastok, za ktoré je zodpovedný v súvislosti s danou operáciou T1. Toto oznámenie musí byť ručiteľovi doručené najneskôr tri roky po dátume registrácie vyhlásenia T1. Ak takéto oznámenie nebolo urobené pred uplynutím vyššie spomenutého časového limitu, ručiteľ bude rovnako zbavený svojich povinností. Článok 36 1. Ak sa zistí, že v priebehu operácie T1 došlo k porušeniu alebo mimoriadnosti v určitej krajine, vymáhanie colných alebo iných poplatkov, ktoré sú prípadne splatné, bude realizovať daná krajina v súlade s jej ustanoveniami určenými zákonmi, nariadeniami alebo administratívnymi opatreniami bez dopadu na inštitút trestného konania. 2. Ak nie je možné stanoviť miesto porušovania alebo mimoriadnosti, bude platiť, že k tomu došlo: a) ak v priebehu operácie T1 bolo porušenie alebo mimoriadnosť zistené na úrade tranzitu situovanom na vnútornej hranici: v krajine, ktorú dopravný prostriedok alebo tovar práve opustil; b) ak v priebehu operácie T1 bolo porušenie alebo mimoriadnosť zistené na úrade tranzitu v zmysle druhej zarážky 11d): v krajine, do ktorej tento úrad patrí; c) ak v priebehu operácie T1 bolo porušenie alebo mimoriadnosť zistené na území krajiny inde, ako na úrade tranzitu: v krajine, kde bolo porušenie alebo mimoriadnosť zistené; d) ak zásielka nebola predložená na úrade miesta určenia: v poslednej krajine, do ktorej dopravné prostriedky alebo tovar vstúpili podľa avíza o tranzite; e) ak je porušenie alebo mimoriadnosť zistené po ukončení operácie T1 v krajine, kde bolo porušenie alebo mimoriadnosť zistené. Článok 37 1. Dokumenty T1 vydané v súlade s týmito pravidlami a identifikačné opatrenia, ktoré prijali colné orgány jednej krajiny, majú taký istý právny účinok v ostatných krajinách ako dokumenty T1 vydané v súlade s týmito pravidlami a identifikačné opatrenia prijaté colnými orgánmi v každej jednej z týchto krajín. 2. Zistenia príslušných orgánov krajiny, ku ktorým sa došlo počas inšpekcií vykonaných podľa režimu T1, majú taký istý právny účinok v ostatných krajinách ako zistenia príslušných orgánov v každej jednej z týchto krajín. Článok 38 (Tento dodatok neobsahuje článok 38.) HLAVA III REŽIM T2 Článok 39 1. Ľubovoľný tovar, ktorý sa má prepravovať podľa režimu T2, podlieha v súlade s podmienkami uvedenými v tomto dohovore vyhláseniu T2, ktoré sa zapisuje na tlačive zhodnom so vzorom uvedeným v dodatku III. Vyhlásenie, o ktorom hovorí pododsek 1, musí byť označené symbolom "T2". V prípade použitia dodatočných tlačív musí byť na takýchto tlačivách uvedený symbol "T2 bis". 2. Ustanovenia hlavy II sa uplatňujú mutatis mutandis pre režim T2. Články 40 a 41 (Tento dodatok neobsahuje články 40 a 41.) HLAVA IV ZVLÁŠTNE USTANOVENIA UPLATNITEĽNÉ PRE URČITÉ SPÔSOBY DOPRAVY Článok 42 1. Železničné úrady daných krajín sú oslobodené od požiadavky predložiť záruku. 2. Ustanovenia článkov 19(2) a (3), článkov 21 a 22 neplatia pre prepravu tovaru železnicou. 3. Pre účely uplatnenia článku 36(2)d) sa záznamy, ktoré vedú železničné úrady, používajú miesto avíz o tranzite. Článok 43 1. Na prepravu tovaru po rieke Rýn a riečnych cestách Rýnu nie je potrebné predložiť záruku. 2. Každá krajina môže upustiť od predloženia záruky v súvislosti s prepravou tovaru po iných riečnych cestách nachádzajúcich sa na jej území. Komisii Európskych spoločenstiev musí predložiť údaje o opatreniach, ktoré v tomto zmysle prijala. Komisia Európskych spoločenstiev bude o tom informovať ostatné krajiny. Článok 44 1. Tovar, ktorého preprava zahrňuje prekročenie vnútornej hranice v zmysle druhej zarážky článku 11g), nemusí podliehať režimu T1 ani T2 pred prekročením spomenutej hranice. 2. Odsek 1 neplatí, ak sa preprava tovaru po mori má uskutočniť podľa jedinej zmluvy o preprave za prístavom vyloženia cestnou prepravou alebo riečnou prepravou podľa režimu tranzitu s výnimkou, keď preprava za prístavom sa má uskutočniť podľa režimu uvedeného v Rýnskom manifeste. 3. Ak sa tovar podrobil režimu T1 alebo T2 pred prekročením vnútornej hranice, účinok tohto režimu sa ruší počas prekonávania otvoreného mora. 4. Na prepravu tovaru po mori nie je potrebné predložiť záruku. Článok 45 1. Režim T1 alebo T2 nie je povinný pre leteckú prepravu tovaru, ak tovar nepodlieha opatreniam, ktoré zahrňujú kontrolu jeho použitia alebo miesta určenia. 2. V prípadoch, keď sa na prepravu uskutočnenú úplne alebo sčasti letecky použije režim T1 alebo T2, nie je potrebné predložiť záruku na krytie vzdušnej časti prepravy tovaru, ktorú vykonajú podniky oprávnené zabezpečovať takúto prepravu podľa pravidelného alebo nepravidelného rozpisu v daných krajinách. Článok 46 1. Režim T1 ani T2 nie je povinný pre prepravu tovaru produktovodom. 2. V prípadoch, keď sa takýto režim použije na prepravu tovaru produktovodom, nie je nutné predložiť záruku. Článok 47 (Tento dodatok neobsahuje článok 47.) HLAVA V ZVLÁŠTNE USTANOVENIA UPLATNITEĽNÉ PRE POŠTOVÉ ZÁSIELKY Článok 48 1. Odchýlením sa od ustanovení článku 1, režim T1 alebo T2 neplatí pre poštové zásielky (vrátane poštových balíkov). 2. (Tento článok neobsahuje odsek 2.) HLAVA VI ZVLÁŠTNE USTANOVENIA UPLATNITEĽNÉ PRE TOVAR PREPRAVOVANÝ CESTUJÚCIMI ALEBO OBSIAHNUTÝ V ICH BATOŽINE Článok 49 1. Režim T1 alebo T2 nie je povinný pre prepravu tovaru doprevádzajúceho cestujúcich alebo obsiahnutého v ich batožine, ak daný tovar nie je určený pre obchodné použitie. 2. (Tento článok neobsahuje odsek 2.) Články 50 až 61 (Tento dodatok neobsahuje články 50 až 61.) -------------------------------------------------- PRÍLOHA Táto príloha obsahuje vzory rozličných záručných systémov uplatniteľných podľa spoločného tranzitného režimu a tranzitu spoločenstva Vzor I SPOLOČNÝ TRANZITNÝ REŽIM/TRANZIT SPOLOČENSTVA SÚHRNNÁ ZÁRUKA (Súhrnná záruka pokrývajúca niekoľko tranzitných operácií podľa Dohovoru o spoločnom tranzitnom režime/niekoľko tranzitných operácií v spoločenstve podľa príslušných nariadení spoločenstva) I. Záväzok ručiteľa 1. Podpísaný [1] … … bytom v [2] … … týmto spoločne a nedielne ručí pred úradom záruky … až do maximálnej čiastky … v prospech Belgického kráľovstva, Dánskeho kráľovstva, Spolkovej Republiky Nemecko, Helénskej republiky, Španielskeho kráľovstva, Francúzskej republiky, Írska, Talianskej republiky, Luxemburského veľkovojvodstva, Holandského kráľovstva, Portugalskej republiky, Spojeného kráľovstva Veľkej Británie a Severného Írska, Rakúskej republiky, Fínskej republiky, Islandskej republiky, Nórskeho kráľovstva, Švédskeho kráľovstva a Švajčiarskej konfederácie [3] za ľubovoľnú sumu, za ktorú sa príkazca [4] … môže stať zodpovedný pred vyššie spomenutými štátmi v dôsledku porušení alebo mimoriadností, ku ktorým dôjde v priebehu operácie tranzitu podľa Dohovoru o spoločnom tranzitnom režime/tranzitu spoločenstva, vykonaný touto osobou, vrátane ciel, daní, poľnohospodárskych poplatkov a iných poplatkov — s výnimkou peňažných pokút — pokiaľ ide o istinu alebo ďalšie záväzky, náklady a náhodné poplatky. 2. Dolepodpísaný sa zaväzuje, že zaplatí pri prvej písomnej žiadosti príslušných orgánov štátov uvedených v odseku 1 a bez toho, aby odkladal platbu na obdobie neskoršie ako 30 dní po dátume žiadosti, požadované sumy až do vyššie uvedenej maximálnej hodnoty na jedno záručné potvrdenie, pokiaľ táto dolepodpísaná osoba alebo akákoľvek iná príslušná osoba nestanoví pred uplynutím tohto obdobia k spokojnosti príslušných orgánov, že sa tranzitná operácia podľa Dohovoru o spoločnom tranzitnom režime/tranzite spoločenstva uskutočnila bez akýchkoľvek porušení alebo mimoriadností v zmysle odseku 1. Príslušné orgány môžu na žiadosť dolepodpísaného a z ľubovoľných dôvodov, ktoré sa uznajú za platné, oddialiť obdobie, v rámci ktorého je dolepodpísaný povinný zaplatiť požadované sumy po období 30 dní od dátumu žiadosti o platbu. Náklady, ktoré vzniknú v dôsledku udelenia tohto dodatočného obdobia, a najmä ľubovoľné úroky sa vypočítavajú tak, aby čiastka bola ekvivalentná čiastke, ktorá by sa účtovala pre tento účel na peňažnom trhu alebo finančnom trhu daného štátu. Túto čiastku nie je možné znížiť o čiastky už splatené pri realizovaní tohto záväzku, s výnimkou odvolania dolepodpísaného v súvislosti s tranzitnou operáciou podľa Dohovoru o spoločnom tranzitnom režimu/tranzite spoločenstva, ktorá začala pred príjmom skoršej žiadosti o platbu alebo v priebehu 30 dní po obdržaní žiadosti. 3. Tento záväzok je platný od dátumu jeho prijatia úradom záruky. Túto záruku môže dolepodpísaná osoba alebo štát, na území ktorého sa úrad záruky nachádza, kedykoľvek zrušiť. Zrušenie nadobudne účinnosť v 16. deň po oznámení zrušenia druhej strane. Dolepodpísaný zostáva zodpovedný za splatenie čiastok, ktoré sa stávajú splatnými v súvislosti s tranzitnými operáciami podľa Dohovoru o spoločnom tranzitnom režime/tranzite spoločenstva, na ktoré sa vzťahuje tento záväzok a ktoré začali pred dátumom, kedy zrušenie nadobudlo účinnosť, dokonca aj keď žiadosť o platbu je vystavená po tomto dátume. 4. Pre účely tohto záväzku dolepodpísaný uvádza svoju adresu pre služobné potreby [5] ako [6] … … a v každom z ostatných štátov uvedených v odseku 1 ako v starostlivosti: Štát | Priezvisko a krstné meno, alebo názov firmy a úplná adresa | … | … | … | … | … | … | … | … | … | … | … | … | Dolepodpísaný súhlasí, že celá korešpondencia a všetky oznámenia a ľubovoľné formality alebo režimy, ktoré sa týkajú tohto záväzku, adresované alebo písomne doručené na jednu z jeho adries pre služobné potreby, sa budú považovať za doručené jemu. Dolepodpísaný uznáva jurisdikciu súdov na miestach, kde má adresu pre služobné potreby. Dolepodpísaný sa zaväzuje zachovať svoje adresy pre služobné potreby. V prípade, že musí jednu alebo viacero z nich zmeniť, bude o tom úrad záruky vopred informovať. V… … dňa … … (Podpis) [7] II. Akceptovanie úradu záruky Úrad záruky … Záväzok ručiteľa prijatý dňa … … (Pečiatka a podpis) Vzor II SPOLOČNÝ TRANZITNÝ REŽIM/TRANZIT SPOLOČENSTVA ZÁRUKA NA JEDINÚ OPERÁCIU (Záruka pokrývajúca jedinú tranzitnú operáciu podľa Dohovoru o spoločnom tranzitnom režime / jedinú tranzitnú operáciu v spoločenstve podľa príslušných nariadení spoločenstva) I. Záväzok ručiteľa 1. Dolepodpísaný [1] … … bytom v [2] … … týmto spoločne a nedielne ručí pred úradom odoslania … v prospech Belgického kráľovstva, Dánskeho kráľovstva, Spolkovej Republiky Nemecko, Helénskej republiky, Španielskeho kráľovstva, Francúzskej republiky, Írska, Talianskej republiky, Luxemburského veľkovojvodstva, Holandského kráľovstva, Portugalskej republiky, Spojeného kráľovstva Veľkej Británie a Severného Írska, Rakúskej republiky, Fínskej republiky, Islandskej republiky, Nórskeho kráľovstva, Švédskeho kráľovstva a Švajčiarskej konfederácie [3] za ľubovoľnú sumu, za ktorú sa príkazca [4] … môže stať zodpovedný pred vyššie spomenutými štátmi v dôsledku porušení alebo mimoriadností, ku ktorým dôjde v priebehu operácie tranzitu podľa Dohovoru o spoločnom tranzitnom režime/tranzite spoločenstva, ktorú vykoná spomenutá osoba z úradu odoslania … do úradu miesta určenia … v súvislosti s tovarom nižšie menovaným, vrátane ciel, poľnohospodárskych poplatkov a iných poplatkov — s výnimkou peňažných pokút — pokiaľ ide o istinu alebo ďalšie záväzky, náklady a náhodné poplatky. 2. Dolepodpísaný sa zaväzuje, že zaplatí pri prvej písomnej žiadosti príslušných orgánov štátov uvedených v odseku 1 a bez toho, aby odkladal platbu na obdobie neskoršie ako 30 dní po dátume žiadosti, požadované sumy, pokiaľ táto dolepodpísaná osoba alebo akákoľvek iná príslušná nestanoví pred uplynutím tohto obdobia k spokojnosti príslušných orgánov, že tranzitná operácia podľa Dohovoru o spoločnom tranzitnom režime/tranzite spoločenstva sa uskutočnila bez akýchkoľvek porušení alebo mimoriadností v zmysle odseku 1. Príslušné orgány môžu na žiadosť dolepodpísaného a z ľubovoľných dôvodov, ktoré sa uznajú za platné, oddialiť obdobie, v rámci ktorého je dolepodpísaný povinný zaplatiť požadované sumy po období 30 dní od dátumu žiadosti o platbu. Náklady, ktoré vzniknú v dôsledku udelenia tohto dodatočného obdobia, a najmä ľubovoľné úroky sa vypočítavajú tak, aby čiastka bola ekvivalentná čiastke, ktorá by si účtovala pre tento účel na peňažnom trhu alebo finančnom trhu daného štátu. 3. Tento záväzok je platný od dátumu jeho prijatia úradom odoslania. 4. Pre účely tohto záväzku dolepodpísaný uvádza svoju adresu pre služobné potreby [5] ako [6] … … a v každom z ostatných štátov uvedených v odseku 1 ako v starostlivosti: Štát | Priezvisko a krstné meno, alebo názov firmy a úplná adresa | … | … | … | … | … | … | … | … | … | … | … | … | Dolepodpísaný súhlasí, že celá korešpondencia a všetky oznámenia a ľubovoľné formality alebo režimy, ktoré sa týkajú tohto záväzku, adresované alebo písomne doručené na jednu z jeho adries pre služobné potreby, sa budú považovať za doručené jemu. Dolepodpísaný uznáva jurisdikciu súdov na miestach, kde má adresu pre služobné potreby. Dolepodpísaný sa zaväzuje zachovať svoje adresy pre služobné potreby. V prípade, že jednu alebo viacero z nich bude musieť zmeniť, bude o tom úrad záruky vopred informovať. V … dňa … … (Podpis) [7] II. Akceptovanie úradu odoslania Úrad odoslania … Záväzok ručiteľa prijatý dňa … na pokrytie tranzitnej operácie T1/T2 [8], vydaný dňa … pod číslom … … (Pečiatka a podpis) Vzor III SPOLOČNÝ TRANZITNÝ REŽIM/TRANZIT SPOLOČENSTVA PAUŠÁLNA ZÁRUKA (Systém paušálnej záruky) I. Záväzok ručiteľa 1. Dole podpísaný [1] … … bytom v [2] … … týmto spoločne a nerozdielne sa zaručuje pred úradom záruky… v prospech Belgického kráľovstva, Dánskeho kráľovstva, Spolkovej Republiky Nemecko, Helénskej republiky, Španielskeho kráľovstva, Francúzskej republiky, Írska, Talianskej republiky, Luxemburského veľkovojvodstva, Holandského kráľovstva, Portugalskej republiky, Spojeného kráľovstva Veľkej Británie a Severného Írska, Rakúskej republiky, Fínskej republiky, Islandskej republiky, Nórskeho kráľovstva, Švédskeho kráľovstva a Švajčiarskej konfederácie za ľubovoľnú sumu, za ktorú sa príkazca môže stať zodpovedný pred vyššie spomenutými štátmi v dôsledku porušení alebo mimoriadností, ku ktorým dôjde v priebehu operácie tranzitu podľa Dohovoru o spoločnom tranzitnom režime/operácii tranzitu v spoločenstve vrátane ciel, daní, poľnohospodárskych poplatkov a iných poplatkov — s výnimkou peňažných pokút — pokiaľ ide o istinu alebo ďalšie záväzky, náklady a náhodné poplatky, za ktoré tu podpísaný súhlasil prevziať zodpovednosť vydaním záručných poukážok až do maximálnej hodnoty 7000 ECU na jednu záručnú poukážku. 2. Dolepodpísaný sa zaväzuje, že zaplatí pri prvej písomnej žiadosti príslušných orgánov štátov uvedených v odseku 1 a bez toho, aby odkladal platbu na obdobie dlhšie ako 30 dní od dátumu žiadosti, požadované sumy až do hodnoty 7000 ECU na jedno záručné potvrdenie, pokiaľ táto dole podpísaná osoba alebo akákoľvek iná zainteresovaná nestanoví pred uplynutím tohto obdobia k spokojnosti príslušných orgánov, že tranzitná operácia podľa Dohovoru o spoločnom tranzitnom režime/tranzite spoločenstva sa uskutočnila bez akýchkoľvek porušení alebo mimoriadností v zmysle odseku 1. Príslušné orgány môžu na žiadosť dole podpísaného a z ľubovoľných dôvodov, ktoré sa uznajú za platné, oddialiť obdobie, do ktorého by dolepodpísaný mal zaplatiť požadované sumy po období 30 dní od dátumu žiadosti o platbu. Náklady, ktoré vzniknú v dôsledku udelenia tohto dodatočného obdobia, a najmä ľubovoľné úroky sa musia vypočítať tak, aby čiastka bola ekvivalentná čiastke, ktorá by si účtovala pre tento účel na peňažnom trhu alebo finančnom trhu daného štátu. 3. Tento záväzok je platný od dátumu jeho prijatia úradom záruky. Túto záruku môže kedykoľvek zrušiť dolepodpísaná osoba alebo štát, na území ktorého sa úrad záruky nachádza. Zrušenie nadobudne účinnosť 16. dňa po oznámení zrušenia druhej strane. Dolepodpísaný zostáva zodpovedný za zaplatenie čiastok, ktoré sa stavajú splatnými v súvislosti s tranzitnými operáciami podľa Dohovoru o spoločnom tranzitnom režime/tranzite spoločenstva, na ktoré sa vzťahuje tento záväzok a ktoré začali pred dátumom, kedy zrušenie nadobudlo účinnosť, dokonca aj keď žiadosť o platbu je vystavená po tomto dátume. 4. Pre účely tohto záväzku dole podpísaná osoba uvádza svoju adresu pre služobné potreby [3] ako [4] … … a v každom z ostatných štátov uvedených v odseku 1 ako v starostlivosti: Štát | Priezvisko a krstné meno, alebo názov firmy a úplná adresa | … | … | … | … | … | … | … | … | … | … | … | … | Dolepodpísaný súhlasí, že celá korešpondencia a všetky oznámenia a ľubovoľné formality alebo režimy, ktoré sa týkajú tohto záväzku, adresované alebo písomne doručené na jednu z jeho adries pre služobné potreby, sa budú považovať za doručené jemu. Dolepodpísaný uznáva jurisdikciu súdov na miestach, kde má adresu pre služobné potreby. Dolepodpísaný sa zaväzuje zachovať svoje adresy pre služobné potreby. V prípade, že jednu alebo viacero z nich bude musieť zmeniť, bude o tom vopred informovať úrad záruky. …V … dňa … … (Podpis) [5] II. Prijatie úradu záruky Úrad záruky … Záväzok ručiteľa prijatý dňa … … (Pečiatka a podpis) [1] Priezvisko a krstné mená, alebo názov firmy. [2] Úplná adresa. [3] Vymažte názov ľubovoľného štátu alebo štátov, ktorých územie sa nebude používať. [4] Priezvisko a krstné mená, alebo názov firmy a plná adresa príkazcu. [5] Ak zákony daného štátu nestanovujú uvedenie adresy pre služobné potreby, ručiteľ menuje v každom zo štátov uvedených v odseku 1 sprostredkovateľa splnomocneného na prijímanie akýchkoľvek informácií adresovaných dolepodpísanej osobe. Súdy miest, kde sa nachádzajú adresy pre služobné potreby ručiteľa alebo jeho sprostredkovateľa, musia mať jurisdikciu pri sporoch týkajúcich sa tejto záruky. Potvrdenie v druhom pododseku a záväzok v štvrtom pododseku odseku 4 musia byť zhodné. [6] Úplná adresa. [7] Pred podpisom musí signatár vlastnou rukou uviesť: "Záruka na čiastku rovnú …", pričom suma sa vypíše slovom. [1] Priezvisko a krstné mená, alebo názov firmy. [2] Úplná adresa. [3] Vymažte názov ľubovoľného štátu alebo štátov, ktorých územie sa nebude používať. [4] Priezvisko a krstné mená, alebo názov firmy a plná adresa príkazcu. [5] Ak zákony daného štátu nestanovujú uvedenie adresy pre služobné potreby, ručiteľ menuje v každom zo štátov uvedených v odseku 1 sprostredkovateľa splnomocneného na prijímanie akýchkoľvek informácií adresovaných dole podpísanej osobe. Súdy miest, kde sa nachádzajú adresy pre služobné potreby ručiteľa alebo jeho sprostredkovateľa, musia mať jurisdikciu pri sporoch týkajúcich sa tejto záruky. Potvrdenie v druhom pododseku a záväzok v štvrtom pododseku odseku 4 musia byť zhodné. [6] Úplná adresa. [7] Pred podpisom musí signatár vlastnou rukou uviesť: "Záruka". [8] Nehodiace sa preškrtnite. [1] Priezvisko a krstné menom alebo názov firmy. [2] Úplná adresa. [3] Ak zákony daného štátu nestanovujú uvedenie adresy pre služobné potreby, ručiteľ menuje v každom zo štátov uvedených v odseku 1 sprostredkovateľa splnomocneného na prijímanie akýchkoľvek informácií adresovaných dole podpísanej osobe. Súdy miest, kde sa nachádzajú adresy pre služobné potreby ručiteľa alebo jeho sprostredkovateľa, musia mať jurisdikciu pri sporoch týkajúcich sa tejto záruky. Potvrdenie v druhom pododseku a záväzok v štvrtom pododseku odseku 4 musia byť zhodné. [4] Úplná adresa. [5] Pred podpisom sa musí uviesť vlastnou rukou signatára napísané: "Záruka". -------------------------------------------------- DODATOK II HLAVA I USTANOVENIA TÝKAJÚCE SA TLAČÍV A ICH POUŽITIA V REŽIME KAPITOLA I TLAČIVÁ Vymenovanie tlačív Článok 1 1. Tlačivá, na ktorých sa robia vyhlásenia T1 alebo T2, sa musia zhodovať so vzormi v dodatkoch I až IV dodatku III. Takéto vyhlásenia sa musia vystaviť v súlade s pravidlami uvedenými v tomto dohovore. 2. Nakladacie listy podľa vzorov v dodatku I tohto dodatku sa môžu s výnimkou podmienok uvedených v článkoch 5 až 9 a článku 85 použiť ako opisná časť tranzitných vyhlásení. Ich použitie je bez dopadu na formality o zasielaní, vývoze alebo umiestnení tovaru podľa ľubovoľného konania v krajine miesta určenia a tlačivá používané na takéto formality. 3. Tlačivo, ktoré sa vypĺňa ako avízo o tranzite pre účely článku 22 dodatku I, sa musí zhodovať so vzormi v dodatku II tohto dodatku. 4. Tlačivo, ktoré sa vypĺňa ako potvrdenie, že dokument T1 alebo T2 a príslušná zásielka sa predložili na úrade miesta určenia, sa musí zhodovať so vzormi v dodatku III tohto dodatku. Avšak pokiaľ ide o dokument T1 alebo T2, možno použiť potvrdenie na zadnej strane kópie na vrátenie tohto dokumentu. Potvrdenie sa musí vydať a používať v súlade s článkom 10. 5. Potvrdenie záruky, pre ktorú je stanovený predpis podľa článku 30(3) dodatku I, sa musí zhodovať so vzormi v dodatku IV tohto dodatku. Potvrdenie sa musí vydať a používať v súlade s článkami 12 až 15. 6. Potvrdenie o paušálnej záruke sa musí zhodovať so vzormi v dodatku V tohto dodatku. Zápisy na zadnej strane tohto tlačiva sa však môžu uviesť na prednej časti nad údajmi o osobe alebo firme, ktorá vydala potvrdenie, pričom nasledujúce zápisy zostávajú nezmenené. Potvrdenie o paušálnej dani sa musí vydať a používať v súlade s článkami16 až 19. 7. Dokument, ktorý potvrdzuje, že tovar má štatút spoločenstva — takzvaný "dokument T2L" – sa musí vystaviť na tlačive, ktoré je v súlade s kópiou 4 vzoru uvedeného v dodatku I dodatku III, alebo kópiou 4/5 vzoru uvedeného v dodatku II tohto dodatku. Takéto tlačivo sa doplní, ak je nutné, jedným alebo viacerými tlačivami, ktoré sa zhodujú s kópiou 4 alebo kópiou 4/5 vzorov uvedených v dodatkoch III resp. IV dodatku III. Ak sa v prípade použitia počítačového systému na spracovávanie vyhlásení, ktorý vydáva takéto vyhlásenia, tlačivá uvedené v dodatkoch III resp. IV dodatku III nepoužívajú ako dodatočné tlačivá, dokument T 2 L sa musí doplniť o jedno alebo viacej tlačív, ktoré sú v súlade s kópiou 4 alebo kópiou 4/5 vzorov uvedených v dodatkoch I resp. II dodatku III. Príslušná osoba uvedie symbol "T2L" v pravej časti okienka 1 tlačiva, ktoré sa zhoduje s kópiou 4 alebo kópiou 4/5 vzorov uvedených v dodatkoch I resp. II dodatku III. Ak sa používajú dodatočné tlačivá, príslušná osoba uvedie symbol "T2L" v pravej časti okienka 1 tlačiva, ktoré sa zhoduje s kópiou 4 alebo kópiou 4/5 vzorov uvedených v dodatkoch I a III alebo II a IV dodatku III. Pre účely tohto dohovoru sa takýto dokument považuje za "dokument T2L"; musí sa vydať a používať v súlade s hlavou V tohto dodatku. Tlačenie formulárov a ich vyplňovanie Článok 2 1. Papier, ktorý sa používa na ložné listy, avíza o tranzite a potvrdenia, musí byť upravený pre písacie účely a mať hmotnosť najmenej 40 g/m2; musí mať takú odolnosť, že sa bežným používaním ľahko neroztrhne ani nepokrčí. 2. Papier, ktorý sa používa na potvrdenie o paušálnej záruke, nesmie obsahovať mechanické papierenské odrezky, musí byť upravený pre písacie potreby a mať hmotnosť najmenej 55 g/m2. Papier musí mať na pozadí vytlačený červený gilošovaný vzor, na ktorom je možné rozoznať pokus o falšovanie mechanickými alebo chemickými prostriedkami. 3. Papier, ktorý sa používa na tlačivá záručného potvrdenia, nesmie obsahovať mechanické papierenské odrezky a nesmie mať menšiu hmotnosť ako 100 g/m2. Na pozadí musí byť gilošovaný vzor na obidvoch stranách tak, aby bolo možné rozoznať pokus o falšovanie mechanickými alebo chemickými prostriedkami. 4. Papier, ktorý sa uvádza v odsekoch 1, 2 a 3, musí byť biely s výnimkou ložných listov, ktoré sú spomenuté v článku 1(2) a farba ktorých závisí iba od rozhodnutia užívateľa. 5. Tlačivá musia mať nasledujúce veľkosti: a) 210 × 297 mm pre ložný list, pričom dovolená tolerancia pre dĺžku je — alebo + 8 mm; b) 210 × 148 pre avízo o tranzite a záručné potvrdenie; c) 148 × 105 mm pre potvrdenie o príjme a potvrdenie o paušálnej záruke. 6. Vyhlásenia a dokumenty sa musia vystaviť v jednom z oficiálnych jazykov zmluvných strán, ktorý je prijateľný pre príslušné orgány krajiny odoslania. Toto ustanovenie neplatí pre potvrdenia o paušálnej záruke. Príslušné orgány druhej krajiny, kde sa musia vyhlásenia a dokumenty predložiť, môžu prípadne žiadať preklad do úradného jazyka alebo do jedného z úradných jazykov danej krajiny. Jazyk, ktorý sa používa pre potvrdenie o záruke, stanovujú príslušné orgány krajiny zodpovednej za úrad záruky. 7. Potvrdenia o paušálnej záruke musia udávať názov a adresu tlačiarne alebo znak, ktorý umožní identifikáciu tlačiarne. Potvrdenia o paušálnej záruke musia mať sériové čísla ako prostriedok identifikácie. 8. Zmluvné strany sú zodpovedné za vytlačenie tlačív pre potvrdenie o záruke. Všetky potvrdenia musia byť očíslované pre účely identifikácie. 9. Tlačivá potvrdenia o záruke a potvrdenia o paušálnej záruke sa musia vyplniť písacím strojom, alebo mechanickým alebo podobným spôsobom. Ložné listy, avíza o preprave a potvrdenia sa môžu vyplniť písacím strojom, alebo mechanickým alebo podobným spôsobom, alebo čitateľne ručne. V prípade ručného vyplňovania sa musia vyplniť atramentom a tlačenými písmenami. Gumovanie ani zmeny nie sú povolené. Opravy sa môžu vykonať preškrtnutím nesprávneho údaju a, ak je tak vhodné, dopísaním správneho údaju. Všetky opravy musia byť doplnené iniciálkami osoby, ktorá úpravy vykonala, a musia byť schválené príslušnými orgánmi. KAPITOLA II POUŽITIE TLAČÍV Vyhlásenia T1 a T2 Popis a použitie Zmiešané zásielky Článok 3 1. Kópie predstavujúce tlačivá, na ktorých sa robí vyhlásenie T1 alebo T2, sú opísané vo vysvetlivkách uvedených v dodatku VII dodatku III a musia sa vyplniť v súlade s týmito vysvetlivkami. Ak sa majú na tlačivách uviesť údaje, musia byť v kódovej forme, pričom dané kódy musia byť v súlade s údajmi uvedenými v dodatku IX dodatku III. 2. Ak sa má tovar premiestniť podľa režimu T1, príkazca uvedie symbol "T1" v pravej časti okienka 1 tlačiva, ktoré je zhodné so vzormi uvedenými v dodatkoch I a II dodatku III. Ak sa používajú dodatočné tlačivá, príkazca uvedie symbol "T1 bis" v pravej časti okienka 1 jedného alebo viacerých tlačív, ktoré sú v súlade so vzormi uvedenými v dodatkoch III a IV dodatku III. Ak sa v prípade použitia počítačového systému na spracovanie vyhlásení, ktorý vydáva takéto vyhlásenia, používané dodatočné tlačivá zhodujú so vzormi uvedenými v dodatkoch I alebo II dodatku III, musí sa v pravej časti okienka 1 uvedených tlačív uviesť symbol "T1 bis". Ak sa má tovar premiestniť podľa režimu T2, príkazca uvedie symbol "T2" v pravej časti okienka 1 tlačiva, ktoré sa zhoduje so vzorom uvedeným v dodatkoch I a II dodatku III. Ak sa používajú doplnkové tlačivá, príkazca uvedie symbol "T2 bis" v pravej časti okienka 1 jedného alebo viacerých tlačív, ktoré sa zhodujú so vzormi uvedenými v dodatkoch III a IV dodatku III. Ak sa v prípade použitia počítačového systému na spracovanie vyhlásení, ktorý vydáva takéto vyhlásenia, používané doplnkové tlačivá zhodujú so vzormi uvedenými v dodatkoch I alebo II dodatku III, musí sa v pravej časti okienka 1 uvedených tlačív uviesť symbol "T2 bis". 3. V prípade zásielok, ktoré obsahujú súčasne tovar premiestňovaný podľa režimu T1 a tovar premiestňovaný podľa režimu T2, dodatočné dokumenty, ktoré sa zhodujú so vzormi uvedenými v dodatkoch III a IV, alebo prípadne dodatkoch I a II dodatku III a ktoré sú opatrené symbolmi "T1 bis" resp. "T2 bis", sa môžu pripojiť na jednotnom tlačive, ktoré sa zhoduje so vzormi uvedenými v dodatkoch I a II dodatku III. V takomto prípade sa v pravej časti okienka 1 spomenutého tlačiva musí uviesť symbol "T"; prázdny priestor za symbolom "T" by sa mal preškrtnúť; okrem toho musia sa preškrtnúť okienka 32 "Položka č.", 33 "Kód komodity", 35 "Hrubá hmotnosť (kg)", 38 "Čistá hmotnosť (kg)" a 44 "Dodatočné predložené informácie/dokumenty/potvrdenia a oprávnenia". V okienku 31 "Obaly a opis tovaru" tlačiva zhodného so vzormi uvedenými v dodatkoch I a II dodatku III sa musí uviesť odkaz na sériové čísla dodatočných dokumentov, ktoré sú označené symbolom "T1 bis" a dodatočných dokumentov, ktoré sú označené symbolom "T2 bis". 4. Ak sa jeden zo symbolov uvedených v odseku 2 vynechal z pravej časti okienka 1 používaného tlačiva, alebo keď v prípade zásielok obsahujúcich súčasne tovar premiestňovaný podľa režimu T1 a tovar premiestňovaný podľa režimu T2 neboli splnené ustanovenia odseku 3 a článku 5, odsek 7, platí, že tovar premiestňovaný podľa takýchto dokumentov sa premiestňuje podľa režimu T1. Vystavenie vyhlásenia o odoslaní alebo vývoze s tranzitným vyhlásením Článok 4 Bez dopadu na ľubovoľné platné opatrenia zjednodušenia, colný dokument o odoslaní alebo opätovnom odoslaní tovaru, alebo colný dokument o vývoze alebo opätovnom vývoze tovaru alebo ľubovoľný iný dokument, ktorý má ekvivalentný účinok, sa musí predložiť úradu odoslania spolu s tranzitným vyhlásením, ktorého sa týka. Pre účely predchádzajúceho odseku a bez dopadu na článok 7(3) tohto dohovoru, vyhlásenie o odoslaní alebo opätovnom odoslaní, alebo vývoze alebo opätovnom vývoze na jednej strane a tranzitné vyhlásenie na druhej strane sa môžu spojiť do jednotného tlačiva. Ložné listy Použitie ložných listov Zmiešané zásielky Článok 5 1. Ak príkazca používa ložné listy pre zásielku, ktorá pozostáva z dvoch alebo viacerých typov tovaru, okienka 15 "Krajina odoslania/vývozu", 32 "Položka č.", 33 "Kód komodity", 35 "Hrubá hmotnosť (kg)", 38 "Čistá hmotnosť (kg)" a prípadne 44 "Dodatočné informácie/predložené dokumenty/osvedčenia a oprávnenia" tlačiva, ktoré sa používa pre účely tranzitu, sa musia preškrtnúť a okienko 31 "Obaly a opis tovaru" tohto tlačiva sa nesmie použiť na uvedenie značiek a čísel, počtu a druhu obalov a opis tovaru. V takomto prípade sa nesmú použiť dodatočné tlačivá. 2. Ložný list uvedený v článku 1(2) znamená ľubovoľný obchodný dokument, ktorý je v súlade s podmienkami uvedenými v článku 2(1), (5)a). (6), prvý a druhý pododsek, (9), druhý a tretí pododsek a články 6 a 7. 3. Ložný list sa musí vystaviť v rovnakom počte kópií ako tlačivo, ktoré sa používa pre tranzitné účely, ktorých sa týka, a musí ho podpísať osoba podpisujúca takéto tlačivo. 4. Ak je vyhlásenie evidované, ložný list musí mať také isté evidenčné číslo ako tlačivo používané pre tranzitné účely, ktorých sa týka. Takéto číslo sa musí vytlačiť použitím pečiatky, ktorá udáva tiež názov úradu odoslania alebo ručne napísať. V prípade ručného písania číslo musí byť doplnené úradnou pečiatkou. Podpis predstaviteľa úradu odoslania je voliteľný. 5. Ak dva alebo viacej ložných listov sprevádza jednotné tlačivo používané pre tranzitné účely, všetky ložné listy musia mať sériové číslo, ktoré im pridelí príkazca; počet sprievodných ložných listov musí byť uvedený v okienku "Ložné listy" spomenutého tlačiva. 6. Vyhlásenie na tlačive, ktoré sa zhoduje so vzormi v dodatkoch I a II dodatku III, opatrené symbolmi "T1" alebo "T2" v pravom priestore okienka 1, a sprevádzané jedným alebo viacerými ložnými listami spĺňajúcimi podmienky uvedené v článkoch 6 až 9, sa považuje, podľa potreby, za ekvivalent vyhlásenia T1 alebo vyhlásenia T2 pre účely článku 12 alebo 39 dodatku I. 7. V prípade zásielok, ktoré obsahujú súčasne tovar premiestňovaný podľa režimu T1 a tovar premiestňovaný podľa režimu T2, sa musia vyplniť oddelené ložné listy a môžu sa pripojiť k jednotnému tlačivu zhodnému so vzormi v dodatkoch I alebo II dodatku III. V takomto prípade sa v pravom priestore okienka 1 uvedeného tlačiva musí uviesť symbol "T". Prázdny priestor za symbolom "T" sa musí preškrtnúť. Okrem toho sa musia preškrtnúť okienka 15 "Krajina odoslania/vývozu", 32 "Položka č.", 33 "Kód komodity", 35 "Hrubá hmotnosť (kg)", 38 "Čistá hmotnosť (kg)" a prípadne 44 "Dodatočné informácie/predložené dokumenty/osvedčenia a oprávnenia" tlačiva, ktoré sa používa pre účely tranzitu. V okienku 31 "Obaly a opis tovaru" sa musí uviesť odkaz na sériové čísla ložných listov týkajúcich sa každého z obidvoch typov tovaru. Tlačivá ložných listov Článok 6 Ložný list musí obsahovať nasledujúce: a) hlavička "Ložný list"; b) okienko, 70 × 55 mm, rozdelené na hornú časť 70 × 15 mm na uvedenie symbolu "T", za ktorým nasleduje jedno z potvrdení uvedených v článku 3, odsek 2, a dolnú časť 70 × 40 mm pre odkazy uvedené v článku 5, odsek 4; c) stĺpce v nasledujúcom poradí a označené ako: - Položka č.; - Značky, čísla, počet a druh obalov; opis tovaru; - Krajina odosielania/vývozu; - Hrubá hmotnosť (v kilogramoch); - Vyhradené pre colný úrad. Šírka stĺpcov sa môže upraviť podľa potreby, s výnimkou šírky stĺpca označeného "Vyhradené pre colný úrad", ktorý nesmie byť užší ako 30 mm. Priestory, ktoré nie sú vyhradené pre určitý účel podľa pododsekov a) až c) vyššie, sa môžu použiť tiež. Vyplnenie Článok 7 1. Iba predná časť tlačiva sa smie použiť ako ložný list. 2. Všetky položky na ložnom liste musí predchádzať sériové číslo. 3. (Tento článok neobsahuje odsek 3.) 4. Po poslednom údaji sa musí urobiť horizontálna čiara a zostávajúci nepoužitý priestor sa musí označiť tak, aby ho nebolo možné používať pre dodatočné doplnenie. Zjednodušené postupy Článok 8 1. Colné orgány v každej jednotlivej krajine môžu povoliť, aby firmy so sídlom v ich krajine, ktorých záznamy sú založené na elektronickom alebo automatickom dátovom spracovaní, používali ložné listy, ako je uvedené v článku 1(2), ktoré aj keď nespĺňajú všetky podmienky článku 2(1), (5)a) a (9), posledné dva pododseky, a článku 6, sú navrhnuté a vyplnené takým spôsobom, ktorý dovoľuje, aby ich dané colné a štatistické orgány použili bez ťažkostí. 2. Ložné listy musia pre každú položku vždy zahrňovať počet, druh a značky a čísla balíkov, opis tovaru, hrubú hmotnosť v kilogramoch a krajinu odoslania/vývozu. Železničné zásielky Článok 9 1. Ak články 29 až 61 sú v účinnosti, článok 5(2) a články 6, 7 a 8 sa uplatňujú pre ložné listy, ktoré sprevádzajú Medzinárodný zásielkový list alebo Tranzitný list TR. V prípade Medzinárodného zásielkového listu musí byť počet ložných listov uvedený v okienku 32 Medzinárodného zásielkového listu; v prípade Tranzitného listu TR musí byť počet ložných listov uvedený v okienku pre údaje o sprevádzajúcich dokumentoch Tranzitného listu TR. Okrem toho, ložný list musí udávať počet vagónov, na ktorý odkazuje Medzinárodný zásielkový list, alebo prípadne počet kontajnerov, v ktorých je tovar obsiahnutý. 2. V prípade operácií, ktoré začínajú na území zmluvných strán a ktoré zahrňujú súčasne tovar prepravovaný podľa režimu T1 a tovar prepravovaný podľa režimu T2, sa musia používať oddelené ložné listy; v prípade tovaru prepravovaného vo veľkých kontajneroch podľa Tranzitných listov TR, takéto listy sa musia vyplniť pre každý jeden veľký kontajner, ktorý obsahuje obidve kategórie tovaru. V prípade prepravných operácií, ktoré začínajú v spoločenstve, sa musia uviesť sériové čísla ložných listov, ktoré sa týkajú tovaru premiestňovaného podľa režimu T1: a) v okienku 25 Medzinárodného zásielkového listu; alebo b) v okienku vyhradenom pre opis tovaru Tranzitného listu TR. V prípade operácií, ktoré začínajú v krajine EZVO, sa musí uviesť odkaz na sériové čísla ložných listov, ktoré sa týkajú tovaru premiestňovaného podľa režimu T2: a) v okienku 25 Medzinárodného zásielkového listu; alebo b) v okienku vyhradenom pre opis tovaru Tranzitného listu TR. 3. V prípade okolností, ktoré sú uvedené v odsekoch 1 a 2, a pre účely stanovené v článkoch 29 až 61 musia ložné listy sprevádzajúce Medzinárodný zásielkový list alebo Tranzitný list TR tvoriť ich jednotnú časť a musia mať rovnaké právne účinky. Na origináli takýchto ložných listov musí byť pečiatka stanice odosielania. Potvrdenie o dodaní dokumentov Použitie potvrdenia o dodaní dokumentov Článok 10 1. Ľubovoľná osoba, ktorá úradu miesta určenia dodá dokument T1 alebo T2 spolu so zásielkou, ktorej sa daný dokument týka, môže na požiadanie obdržať potvrdenie o dodaní dokumentov. 2. Potvrdenie o dodaní dokumentov musí najprv vyplniť daná osoba a môže uvádzať ostatné údaje týkajúce sa zásielky, s výnimkou priestoru vyhradeného pre colný úrad, avšak colné potvrdenie je platné iba v súvislosti s údajmi uvedenými v tomto priestore. Vrátenie dokumentov Centrálne úrady Článok 11 Každá jednotlivá krajina má práve menovať jeden alebo viacej ústredných úradov, ktorým príslušný colný úrad v krajine miesta určenia vráti dokumenty. Krajiny, keď menujú úrady pre takýto účel, musia o tom informovať Komisiu Európskych spoločenstiev, pričom špecifikujú kategóriu dokumentov, ktoré sa im majú vrátiť. Komisia o tom bude informovať ostatné krajiny. HLAVA II USTANOVENIA TÝKAJÚCE SA ZÁRUK SÚHRNNÁ ZÁRUKA Potvrdenie o záruke Oprávnené osoby Článok 12 1. Príkazca pri vydaní potvrdenia o záruke alebo kedykoľvek počas platnosti takéhoto potvrdenia určí na svoju vlastnú zodpovednosť na zadnej strane potvrdenia osobu alebo osoby, ktoré sú oprávnené v jeho mene podpisovať vyhlásenia T1 alebo T2. Údaje musia zahrňovať priezvisko a krstné meno každej jednotlivej osoby, za ktorým nasleduje podpis danej osoby. Každé menovanie oprávnenej osoby musí byť potvrdené podpisom príkazcu. Príkazca má právo podľa vlastného uváženia nepoužité okienka preškrtnúť. 2. Príkazca môže kedykoľvek zo zadnej strany potvrdenia vymazať meno oprávnenej osoby. Splnomocnení sprostredkovatelia Článok 13 Osoba, ktorá je menovaná na zadnej strane potvrdenia o záruke predloženého na úrade odoslania, sa považuje za splnomocneného sprostredkovateľa príkazcu. Obdobie platnosti; predĺženie Článok 14 Obdobie platnosti potvrdenia o záruke nesmie byť dlhšie ako dva roky. Toto obdobie však úrad záruky môže predĺžiť o jedno ďalšie obdobie nepresahujúce dva roky. Zrušenie Článok 15 Pokiaľ je záruka zrušená, príkazca je zodpovedný za bezodkladné vrátenie všetkých potvrdení o záruke úradu záruky, ktoré mu boli vydané, ktoré sú stále platné. Paušálna záruka Dokument o záruke Článok 16 1. Ak fyzická alebo právnická osoba navrhuje, že bude ručiť v súlade s podmienkami uvedenými v článkoch 27 a 28 dodatku 1 a podmienkami uvedenými v článku 32(1) dodatku 1, záruka sa udelí na tlačive uvedenom ako vzor III priloženom k dodatku 1. 2. Ak národné právo, administratívne režimy alebo prijaté používanie tak vyžaduje, jednotlivá krajina môže požadovať používanie odlišnej formy záruky za predpokladu, že má rovnaký účinok ako záruka, ktorá je uvedená v odseku 1. Potvrdenie o záruke Článok 17 1. Prijatie záruky, ktorá je uvedená v článku 16, colným úradom, kde sa predloží (ďalej ako "úrad záruky"), predstavuje právo ručiteľa vydať s podmienkami záruky potvrdenie alebo potvrdenia o paušálnej záruke osobám, ktoré majú v úmysle pôsobiť ako príkazca v rámci operácie T1 alebo T2 z úradu odoslania podľa ich rozhodnutia. Ručiteľ môže vydať potvrdenia o paušálnej záruke: - ktoré nie sú platné pre operáciu T1 alebo T2 v súvislosti s tovarom, ktorý je uvedený v dodatku VII tohto dodatku, a - ktoré sa môžu použiť v duplikátoch až v počte siedmich potvrdení pre jeden dopravný prostriedok, ako je uvedené v článku 16(2) dodatku 1 na tovar iný, ako je ten, ktorý je uvedený v predchádzajúcej odrážke. Pre tento účel musí ručiteľ takéto potvrdenia o paušálnej záruke diagonálne označiť jedným z nasledujúcich výrokov veľkými tlačenými písmenami, pričom doplní odkaz na tento pododsek: - VALIDEZ LIMITADA - BEGRÆNSET GYLDIGHED - BESCHRÄNKTE GELTUNG - ΠΕΡΙΟΡΙΣΜΕΝΗ ΙΣΧΥ - LIMITED VALIDITY - VALIDITÉ LIMITÉE - VALIDITA LIMITATA - BEPERKTE GELDIGHEID - VALIDADE LIMITADA - VOIMASSA RAJOITETUSTI - TAKMARKAD GILDISSVID - BEGRENSET GYLDIGHET - BEGRÄNSAD GILTIGHET Zrušenie záruky musí okamžite oznámiť ostatným krajinám krajina, kde sa príslušný úrad záruky nachádza. 2. Ručiteľ je zodpovedný za zaplatenie až 7000 ECU v súvislosti s každým potvrdením o paušálnej záruke. 3. Bez dopadu na ustanovenia v druhom a treťom pododseku odseku 1 článku 18, príkazca môže vykonať jednu operáciu T1 alebo T2 krytú jedným potvrdením o paušálnej záruke. Potvrdenie sa doručí do úradu odoslania, kde sa uloží. Zvýšenie záruky; prepočítanie ECU Článok 18 1. Okrem prípadov uvedených v odsekoch 2 a 3 úrad odoslania nesmie vyžadovať záruku presahujúcu paušálnu sadzbu 7000 ECU na jednotlivé vyhlásenie T1 alebo T2, bez ohľadu na výšku colných poplatkov a iných poplatkov, ktoré sa vzťahujú na tovar v súvislosti s jednotlivým vyhlásením. 2. Ak v dôsledku okolností, ktoré sú typické pre danú prepravnú operáciu, daná operácia zahrňuje zvýšené riziká a úrad odoslania sa preto nazdáva, že záruka v hodnote 7000 ECU je jednoznačne nepostačujúca, môže výnimočne žiadať aj záruku vyššej hodnoty rovnej násobkom 7000 ECU. 3. Preprava tovaru uvedeného na zozname dodatku VII tohto dodatku predstavuje zvýšenie čiastky paušálnej záruky, ak množstvo prepravovaného tovaru presahuje množstvo, ktoré zodpovedá paušálnej čiastke 7000 ECU. V takomto prípade sa paušálna suma zvýši na násobok 7000 ECU, ktorý je potrebný na ručenie tovaru, ktorý sa má odoslať. 4. Príkazca v prípadoch, ktoré sú uvedené v odsekoch 2 a 3, doručí úradu odoslania potvrdenia o paušálnej záruke, ktoré zodpovedajú požadovanému násobku 7000 ECU. 5. Zmenná hodnota v národnej mene čiastok vyjadrených v ECU, ktoré sú uvedené v tomto dodatku, sa vypočítava za použitia výmenného kurzu platného v prvý pracovný deň mesiaca október a uplatňuje sa od 1. januára nasledujúceho roka. Ak pre určitú národnú menu nie je k dispozícii výmenný kurz, uplatní sa výmenný kurz, ktorý bol známy v posledný deň, pre ktorý bol výmenný kurz uverejnený. Zmenná hodnota ECU, ktorá sa použije pri uplatnení prvého pododseku, je hodnota, ktorá sa uplatnila v deň, kedy bola evidované vyhlásenie T1 alebo T2 kryté potvrdením alebo potvrdeniami o paušálnej záruke. Zásielka obsahujúca háklivý aj neháklivý tovar Článok 19 1. Keď vyhlásenie T1 alebo T2 zahrňuje iný tovar okrem tovaru, ktorý je uvedený na zozname v článku 18, odsek 3, uplatnia sa ustanovenia o paušálnej záruke, ako keby boli tieto dve kategórie kryté oddelenými vyhláseniami. 2. Odchýlením sa od odseku 1 sa nezohľadňuje prítomnosť tovaru jednej z týchto dvoch kategórií, ktorého množstvo alebo hodnota je zanedbateľná. HLAVA III Články 20 až 27 (Tento dodatok neobsahuje články 20 až 27.) HLAVA IV ZJEDNODUŠENÉ POSTUPY Pravidlá, ktorých sa táto hlava netýka Článok 28 Táto hlava je bez dopadu na povinnosti v súvislosti s formalitami pre odoslanie, vývoz alebo zadelenie tovaru do ľubovoľného režimu v krajine miesta určenia. KAPITOLA I TRANZITNÝ REŽIM PRE TOVAR PREPRAVOVANÝ ŽELEZNICOU Všeobecné ustanovenia týkajúce sa železničnej prepravy Všeobecné Článok 29 Formality podľa režimu T1 alebo T2 sa zjednodušujú v súlade s článkami 30 až 43 a 59 až 64 v prípade prepravy tovaru železničnými úradmi v zmysle Medzinárodného zásielkového listu (CIM) alebo Medzinárodného listu o expresnej balíkovej zásielke (TIEx). Právna hodnota používaných dokumentov Článok 30 Medzinárodný zásielkový list alebo Medzinárodný list o expresnej balíkovej zásielke sa považuje za ekvivalent vyhlásenia T1 prípadne T2. Kontrola záznamov Článok 31 Železničné úrady jednotlivých krajín sprostredkujú colným orgánom svojej krajiny záznamy, ktoré evidujú vo svojom účtovníctve, pre účely kontroly. Príkazca Článok 32 1. Železničné úrady, ktoré prijímajú tovar na prepravu sprevádzaný Medzinárodným zásielkovým listom alebo Medzinárodným listom o expresnej balíkovej zásielke, sa považujú za príkazcu v súvislosti s daným režimom T1 alebo T2. 2. Železničné úrady krajiny, cez územie ktorej tovar vstupuje do územia zmluvných strán, sa považujú za príkazcu v súvislosti s režimom T1 alebo T2, pokiaľ ide o tovar prijatý na prepravu železničnými úradmi tretej krajiny. Nálepky Článok 33 Železničné úrady zabezpečia, že zásielky prepravované podľa režimu T1 alebo T2 sú identifikované nálepkami, na ktorých je piktogram, vzor ktorého je uvedený v dodatku VIII tohto dodatku. Nálepky musia byť priložené k Medzinárodnému zásielkovému listu alebo Medzinárodnému listu o expresnej balíkovej zásielke a pripevnené na príslušnom železničnom vagóne v prípade plného nákladu, alebo v ostatných prípadoch na balík alebo balíky. Úprava zmluvy o preprave Článok 34 Ak sa zmluva o preprave upravila tak, aby: - prepravná operácia, ktorá mala skončiť mimo územia zmluvnej strany, skončila na území tejto zmluvnej strany, - prepravná operácia, ktorá mala skončiť na území zmluvnej strany, skončila na území mimo tejto zmluvnej strany, železničné úrady nevykonajú upravenú zmluvu, pokiaľ nedostanú predchádzajúci súhlas úradu odoslania. Ak sa zmluva o preprave upravila tak, aby prepravná operácia skončila v rámci krajiny odoslania, upravená zmluva sa uskutoční s podmienkami, ktoré určia colné úrady danej krajiny. Vo všetkých ostatných prípadoch môžu železničné úrady uskutočniť upravenú zmluvu; o vykonanej úprave musia okamžite informovať úrad odoslania. Pohyb tovaru medzi zmluvnými stranami Colný štatút tovaru; použitie Medzinárodného zásielkového listu Článok 35 1. V súvislosti s prepravou, ktorá začína a má skončiť na území zmluvných strán, sa úradu odoslania musí predložiť Medzinárodný zásielkový list. 2. Tovar, ktorého preprava začína v spoločenstve, sa považuje za tovar premiestňovaný podľa režimu T2. Ak sa však má tovar premiestňovať podľa režimu T1, úrad odoslania na hárkoch 1, 2 a 3 Medzinárodného zásielkového listu uvedie, že tovar, na ktorý sa dokument vzťahuje, sa prepravuje podľa režimu T1; v okienku 25 sa jasne uvedie symbol "T1". V prípade tovaru premiestňovaného podľa režimu T2 sa symbol "T2" nemusí na dokumente uviesť. 3. Tovar, ktorého preprava začína v krajine EZVO, sa považuje za tovar premiestňovaný podľa režimu T1. Ak sa však tovar má premiestňovať podľa režimu T2 v súlade s ustanoveniami článku 2(3)b) dohovoru, úrad odoslania musí na hárku 3 Medzinárodného zásielkového listu uviesť, že tovar, na ktorý sa dokument vzťahuje, sa prepravuje podľa režimu T2; v okienku 25 sa uvedie jasne symbol "T2" spolu s pečiatkou colného úradu odoslania a podpisom zodpovedného pracovníka. V prípade tovaru premiestňovaného podľa režimu T1 sa symbol "T1" na dokumente uviesť nemusí. 4. Všetky kópie Medzinárodného zásielkového listu sa musia vrátiť danej strane. 5. Jednotlivé členské štáty spoločenstva môžu stanoviť, že tovar prepravovaný podľa režimu T2 sa môže s podmienkami a výnimkami, ktoré stanovia členské štáty alebo spoločenstvo, zahrnúť pod režim T2 bez predloženia Medzinárodného zásielkového listu úradu odoslania v súvislosti s daným tovarom. Jednotlivé krajiny EZVO môžu stanoviť, že tovar prepravovaný podľa režimu T1 sa môže prepravovať podľa režimu T2 bez požadovania, aby sa úradu odoslania predložil Medzinárodný zásielkový list. 6. Colný úrad pre stanicu miesta určenia vystupuje ako úrad miesta určenia. Ak sa však tovar zapísal pre domáce použitie alebo zahrnul pod iný colný režim na prechodnej stanici, colný úrad zodpovedný za túto stanicu musí vystupovať ako úrad miesta určenia. Identifikačné opatrenia Článok 36 Vo všeobecnosti a so zreteľom na identifikačné opatrenia uplatňované železničnými úradmi úrad odoslania nezapečaťuje dopravné prostriedky ani balíky. Použitie hárkov Medzinárodného zásielkového listu Článok 37 1. Železničné úrady krajiny zodpovedné za úrad miesta určenia doručia úradu miesta určenia hárky 2 a 3 Medzinárodného zásielkového listu. 2. Úrad miesta určenia po opečiatkovaní okamžite vráti hárok 2 železničným úradom a ponechá sa hárok 3. Preprava tovaru do alebo z tretích krajín Preprava tovaru do tretích krajín Článok 38 1. Články 35 a 36 sa uplatňujú pre prepravnú operáciu, ktorá začne na území zmluvných strán a má skončiť mimo územia zmluvných strán. 2. Colný úrad predstavuje pre hraničnú stanicu, cez ktorú tovar v tranzite opúšťa územie zmluvných strán, úrad miesta určenia. Preprava tovaru z tretích krajín Článok 39 1. Colný úrad predstavuje pre hraničnú stanicu, cez ktorú tovar vstupuje na územie zmluvných strán, úrad odoslania pre prepravnú operáciu, ktorá začína mimo územia zmluvných strán a má skončiť na území zmluvných strán. Na úrade odoslania nie je nutné vykonať žiadne formality. 2. Colný úrad pre stanicu miesta určenia predstavuje úrad miesta určenia. Ak však je tovar zapísaný pre domáce použitie alebo zahrnutý pod iný colný režim na prechodnej stanici, colný úrad predstavuje pre túto stanicu úrad miesta určenia. Formality opísané v článku 37 sa vykonajú na úrade miesta určenia. Preprava v tranzite cez územie zmluvných strán Článok 40 1. Colné úrady, ktoré vystupujú ako úrad odoslania a úrad miesta určenia pre prepravnú operáciu, ktorá začína a má skončiť mimo územia zmluvných strán, sú dané článkami 39(1) resp. 38(2). 2. Na úradoch odoslania alebo miesta určenia sa nemusia vykonať žiadne formality. Colný štatút tovaru z tretích krajín alebo v tranzite Článok 41 Tovar, ktorý sa prepravuje podľa ustanovení článku 39(1) alebo 40(1), sa považuje za tovar premiestňovaný podľa režimu T1, pokiaľ nie je predložený dokument T2L potvrdzujúci štatút spoločenstva daného tovaru. Ustanovenia týkajúce sa expresných balíkov Uplatniteľné ustanovenia Článok 42 S podmienkami ustanovení článku 43 ustanovenia článkov 35 až 41 sa uplatňujú tiež pre prepravu, na ktorú sa vzťahuje Medzinárodný list o expresnej balíkovej zásielke. Colný štatút tovaru; použitie hárkov dokumentu TIEx Článok 43 Pokiaľ ide o prepravné operácie uskutočnené podľa Medzinárodného listu o expresnej balíkovej zásielke: a) symboly požadované podľa: - článku 35(2) sa uvedú na hárkoch 2, 3 a 4 Medzinárodného listu o expresnej balíkovej zásielke, - článku 35(3) sa uvedú na hárku 4 Medzinárodného listu o expresnej balíkovej zásielke b) hárky 2 a 4 Medzinárodného listu o expresnej balíkovej zásielke sa musia, ako je určené v článku 37, doručiť úradu miesta určenia, ktorý hárok 2 po opečiatkovaní okamžite vráti železničným úradom, a ponechá si hárok 4. Ustanovenia týkajúce sa tovaru prepravovaného vo veľkých kontajneroch Všeobecné Článok 44 Formality podľa režimu T1 alebo T2 sa zjednodušia v súlade s článkami 45 až 60 a článkom 61(3) a (4) v prípade prepravy tovaru, ktorý železničná správa uskutoční prostredníctvom veľkých kontajnerov, pričom použije dopravné podniky ako sprostredkovateľov a využije prepravné avíza typu, ktorý je špeciálne navrhnutý na použitie ako tranzitný dokument a na ktorý sa pre účely tohto dodatku odvoláva ako na dokument "Prepravné avízo TR". Tieto operácie zahrňujú prípadne aj odoslanie zásielok dopravnými podnikmi za použitia dopravných spôsobov iných ako železnica v krajine zásielky na železničnú stanicu odoslania v tejto krajinea v krajine miesta určenia zo železničnej stanice príchodu v tejto krajine a ľubovoľnou námornou dopravou počas pohybu medzi týmito dvomi stanicami. Definície Článok 45 Pre účely článkov 44 až 60 a článku 61(3) a (4): 1. "dopravný podnik" znamená podnik tvorený železničnými správami ako jednotný celok, ktorého sú členmi, pričom takéto podniky sú založené pre účel prepravy tovaru prostredníctvom veľkých kontajnerov, na ktoré sa vzťahujú prepravné avíza; 2. "veľký kontajner" znamená zariadenie na prepravu tovaru, ktoré je: - trvalé svojou podstatou, - špeciálne navrhnuté na umožnenie prepravy tovaru bez prerušenia nákladu, jedným alebo viacerými spôsobmi dopravy, - navrhnuté na jednoduché pripojenie a/alebo manipuláciu, - navrhnuté tak, aby ho bolo možné vhodne zapečatiť, ak tak vyžaduje uplatnenie článku 53, - veľkosti takej, že plocha ohraničená štyrmi vonkajšími dolnými uhlami nie je menšia ako 7 m2. 3. "Prepravné avízo TR" znamená dokument, ktorý tvorí zmluvu o preprave, na základe ktorej dopravný podnik zabezpečí jeden alebo viacej veľkých kontajnerov, ktoré sa prepravia od odosielateľa k príjemcovi v medzinárodnej doprave. Prepravné avízo TR musí mať v hornom pravom rohu sériové číslo, aby ho bolo možné identifikovať. Toto číslo sa skladá zo šiestich číslic, z ktorých tri sú pred písmenami "TR" a tri sú za týmito písmenami. Prepravné avízo TR sa skladá z nasledujúcich hárkov v tomto číselnom poradí: 1: | — | hárok pre ústredie dopravného podniku, | 2: | — | hárok pre medzinárodného predstaviteľa dopravného podniku na stanici miesta určenia, | 3 A: | — | hárok pre colný úrad, | 3 B: | — | hárok pre odosielateľa, | 4: | — | hárok pre ústredie dopravného podniku, | 5: | — | hárok pre národného predstaviteľa dopravného podniku na stanici odoslania, | 6: | — | hárok pre príjemcu zásielky. | Všetky hárky Prepravného avíza TR s výnimkou hárku 3A musia mať pozdĺž pravého okraja zelený pruh približne štyri centimetre široký. 4. "Zoznam veľkých kontajnerov", ďalej ako "zoznam", znamená dokument pripojený k Prepravnému avízu TR, ktorého je nedeliteľnou časťou, ktorá je určená na pokrytie zásielky niekoľkých veľkých kontajnerov z tej istej stanice odoslania do tej istej stanice miesta určenia, na staniciach ktorých sa vykonajú colné formality. Počet zoznamov sa uvádza v okienku používanom na popis dokumentov sprevádzajúcich Prepravné avízo TR. Sériové číslo príslušného prepravného avíza sa uvedie v pravom hornom rohu jednotlivých zoznamov. Právna hodnota používaných dokumentov Článok 46 Prepravné avízo TR, ktoré používa dopravný podnik, sa považuje za ekvivalent vyhlásenia T1 prípadne T2. Kontrola dokumentov: informácie, ktoré sa musia poskytnúť Článok 47 1. V jednotlivých krajinách dopravný podnik musí pre účely kontroly poskytnúť colným orgánom prostredníctvom svojho národného predstaviteľa alebo predstaviteľov záznamy, ktoré vedie vo svojom účtovníctve, alebo záznamy svojho národného predstaviteľa alebo predstaviteľov. 2. Na požiadanie colných orgánov dopravný podnik alebo jeho národný predstaviteľ alebo predstavitelia musia colným orgánom okamžite sprostredkovať ľubovoľné dokumenty, účtovné záznamy alebo informácie týkajúce sa prepravných operácií už dokončených alebo ešte stále prebiehajúcich, ak sa príslušné orgány nazdávajú, že je potrebné, aby boli o nich informované. 3. Dopravný podnik alebo jeho národný predstaviteľ alebo predstavitelia musia informovať: a) colný úrad miesta určenia o každom Prepravnom avíze TR, ktorého hárok mu bol zaslaný bez colnej pečiatky; b) colný úrad odoslania o každom Prepravnom avíze TR, ktorého hárok 1 mu nebol vrátený a v súvislosti s ktorým nebol schopný určiť, či zásielka bola správne predložená colnému úradu miesta určenia, alebo bola vyvezená zo zmluvných strán do tretej krajiny podľa článku 55. Príkazca Článok 48 1. V prípade prepravy tovaru, ako je uvedené v článku 44, ktorú prijal dopravný podnik v krajine, je príkazcom železničná správa tejto krajiny. 2. V prípade prepravy tovaru, ako je uvedené v článku 44, ktorú prijal dopravný podnik v tretej krajine, je príkazcom železničná správa krajiny, cez ktorú tovar vstupuje na územie zmluvných strán. Colné formality počas prepravy inak ako železnicou Článok 49 Ak sa musia vykonať colné formality počas prepravy inej ako železnicou na stanicu odoslania alebo zo stanice miesta určenia, jedno Prepravné avízo TR sa môže vzťahovať iba na jeden veľký kontajner. Nálepka Článok 50 Dopravný podnik musí zabezpečiť, aby zásielky prepravované podľa tranzitného režimu boli označené nálepkami, na ktorých je piktogram, ktorého vzor je uvedený v dodatku VIII tohto dodatku. Nálepky musia byť pripojené k Prepravnému avízu TR a na danom veľkom kontajneri alebo kontajneroch. Úprava zmluvy o preprave Článok 51 Ak sa zmluva o preprave upravila tak, aby: - prepravná operácia, ktorá mala skončiť mimo územia zmluvnej strany, skončila na území tejto zmluvnej strany, - prepravná operácia, ktorá mala skončiť na území zmluvnej strany, skončila na území mimo tejto zmluvnej strany, dopravný podnik nevykoná upravenú zmluvu, pokiaľ nedostane predchádzajúci súhlas úradu odoslania. Ak sa zmluva o preprave upravila tak, aby prepravná operácia skončila v rámci krajiny odoslania, upravená zmluva sa uskutoční s podmienkami, ktoré určia colné orgány danej krajiny. Vo všetkých ostatných prípadoch môžu dopravné podniky uskutočniť upravenú zmluvu; o vykonanej úprave musia okamžite informovať úrad odoslania. Pohyb tovaru medzi zmluvnými stranami Colný štatút tovaru; zoznamy; zrieknutie sa práva požiadavky predložiť úradu odoslania prepravné avízo Článok 52 1. Ak preprava začína a má skončiť na území zmluvných strán, úradu odoslania sa musí predložiť Prepravné avízo TR. 2. Tovar, ktorého preprava začína v spoločenstve, sa považuje za tovar premiestňovaný podľa režimu T2. Ak sa však tovar má premiestňovať podľa režimu T1, úrad odoslania na hárkoch 2, 3A a 3B Prepravného avíza TR uvedie, že tovar, na ktorý sa dokument vzťahuje, sa prepravuje podľa režimu T1; v okienku pre colné úrady hárkov 2, 3A a 3B Prepravného avíza TR sa jasne uvedie symbol "T1". V prípade tovaru premiestňovaného podľa režimu T2 sa symbol "T2" nemusí na dokumente uviesť. 3. Tovar, ktorého preprava začína v krajine EZVO, sa považuje za tovar premiestňovaný podľa režimu T1. Ak sa však tovar má premiestňovať podľa režimu T2 v súlade s ustanoveniami článku (3)b) dohovoru, úrad odoslania musí na hárku 3A Prepravného avíza TR uviesť, že tovar, na ktorý sa dokument vzťahuje, sa prepravuje podľa režimu T2; v okienku pre colné účely na hárku 3A Prepravného avíza TR sa uvedie jasne symbol "T2" spolu s pečiatkou colného úradu odoslania a podpisom zodpovedného pracovníka. V prípade tovaru premiestňovaného podľa režimu T1 sa symbol "T1" nemusí na dokumente uvádzať. 4. Ak, v prípade, že preprava začína v spoločenstve, jeden alebo viacej veľkých kontajnerov prepravovaných podľa Prepravného avíza TR obsahuje tovar premiestňovaný podľa režimu T1 a ďalší kontajner alebo kontajnery obsahujú iba tovar prepravovaný podľa režimu T2, úrad odoslania musí v okienku vyhradenom pre colné účely na hárkoch 2, 3A a 3B Prepravného avíza TR oproti symbolu "T1" uviesť poznámku o veľkom kontajneri alebo kontajneroch obsahujúcich tovar prepravovaný podľarežimu T1. 5. Ak, v prípade, že preprava začína v krajine EZVO, jeden alebo viacej veľkých kontajnerov prepravovaných podľa Prepravného avíza TR obsahuje tovar premiestňovaný podľa režimu T1 a ďalší kontajner alebo kontajnery obsahujú iba tovar prepravovaný podľa režimu T2 v súlade s ustanoveniami článku 2(3)b) dohovoru, úrad odoslania musí v okienku vyhradenom pre colné účely na hárku 3A Prepravného avíza TR oproti symbolu "T2" uviesť poznámku o veľkom kontajneri alebo kontajneroch obsahujúcich tovar prepravovaný podľa režimu T1 spolu s pečiatkou úradu odoslania a podpisom zodpovedného pracovníka. 6. Ak v prípade stanovenom v odsekoch 4 a 5 sa používajú veľké kontajnery, musia sa vyplniť oddelené zoznamy pre kontajnery obsahujúce tovar premiestňovaný podľa režimu T1 a pre kontajnery obsahujúce iba tovar premiestňovaný podľa režimu T2. Tieto zoznamy musia mať sériové číslo, ktoré umožňuje ich identifikáciu. V prípade prepravy začínajúcej v spoločenstve musí úrad odoslania v okienku vyhradenom pre colné účely na hárkoch 2, 3A a 3B Prepravného avíza TR oproti symbolu "T1" uviesť odkaz na sériové číslo (čísla) zoznamu (zoznamov) veľkých kontajnerov prepravujúcich tovar podľa režimu T1. V prípade prepravy začínajúcej v krajine EZVO musí úrad odoslania v okienku vyhradenom pre colné účely na hárku 3A Prepravného avíza TR oproti symbolu "T2" uviesť odkaz na sériové číslo (čísla) zoznamu (zoznamov) veľkých kontajnerov prepravujúcich tovar podľa režimu T2, spolu s pečiatkou a podpisom zodpovedného pracovníka. 7. Všetky hárky Prepravného avíza TR sa musia vrátiť príslušnej strane. 8. Jednotlivé členské štáty spoločenstva môžu stanoviť, že tovar prepravovaný podľa režimu T2 sa môže s podmienkami a výnimkami, ktoré stanovia jednotlivé členské štáty alebo spoločenstvo, zahrnúť pod režim T2 bez toho, aby sa úradu odoslania muselo predložiť Prepravné avízo TR vzťahujúce sa na tento tovar. Jednotlivé krajiny EZVO môžu stanoviť, že tovar prepravovaný podľa režimu T1 sa môže prepravovať podľa režimu T1 bez požadovania, aby sa Prepravné avízo TR predložilo úradu odoslania. 9. Prepravné avízo TR sa predloží colnému úradu — ďalej ako úrad miesta určenia — na ktorom sa vyhotoví vyhlásenie v súvislosti s daným tovarom, ktorý sa zapísal pre domáce použitie alebo zahrnul pod iný colný režim. Identifikačné opatrenia Článok 53 Identifikácia tovaru sa musí zabezpečiť v súlade s článkom 11 dohovoru. Avšak v prípadoch, keď v súlade s ustanoveniami účinnými v zmluvných stranách sa Prepravné avízo TR úradu odoslania nevystavuje, colné úrady so zreteľom na identifikačné opatrenia prijaté železničnými správami zvyčajne veľké kontajnery nezapečaťujú. Ak sa colné pečate pripevnia, priestor vyhradený pre colné účely na hárkoch 3A a 3B Prepravného avíza TR sa musí zodpovedajúco potvrdiť. Použitie hárkov Prepravného avíza Článok 54 1. Dopravný podnik doručí colnému úradu miesta určenia hárky 1, 2 a 3A Prepravného avíza TR. 2. Úrad miesta určenia po opečiatkovaní okamžite vráti hárky 1 a 2 dopravnému podniku a ponechá si hárok 3A. Preprava tovaru do alebo z tretích krajín Preprava tovaru do tretích krajín Článok 55 1. Ak prepravná operácia začína na území zmluvných strán a má skončiť mimo územia zmluvných strán, sa uplatňujú články 52 a 53. 2. Colný úrad predstavuje pre hraničnú stanicu, cez ktorú tovar v tranzite opúšťa územie zmluvných strán, úrad miesta určenia. 3. Na úrade miesta určenia nie je nutné vykonať žiadne formality. Preprava tovaru z tretích krajín Článok 56 1. Ak prepravná operácia začína mimo územia zmluvných strán a má skončiť na území zmluvných strán, colný úrad predstavuje pre hraničnú stanicu, cez ktorú tovar vstupuje do zmluvných strán, úrad odoslania. Na úrade odoslania nie je nutné vykonať žiadne formality. 2. Colný úrad, ktorému sa predloží tovar, predstavuje úrad miesta určenia. Formality stanovené v článku 54 sa vykonajú na úrade miesta určenia. Preprava v tranzite cez územie zmluvných strán Článok 57 1. Ak prepravná operácia začína a má skončiť mimo územia zmluvných strán, colné úrady, ktoré pôsobia ako úrad odoslania a úrad miesta určenia, sú úradmi, ktoré sú uvedené v článkoch 56(1) resp. 55(2). 2. Na úradoch odoslania alebo miesta určenia sa nemusia vykonať žiadne formality. Colný štatút tovaru z tretích krajín alebov režimetranzitu Článok 58 Tovar, ktorý sa prepravuje podľa článku 56(1) alebo 57(1), sa považuje za tovar, ktorý sa premiestňuje podľa postupu T1, pokiaľ nie je v tejto súvislosti predložený dokument T2 L, ktorý potvrdzuje štatút spoločenstva daného tovaru. Štatistické ustanovenia Článok 59 (Tento dodatok neobsahuje článok 59.) Ostatné ustanovenia Ustanovenia dodatku 1, ktoré nie sú uplatniteľné Článok 60 Ustanovenia hláv II a III dodatku I tohto dohovoru, ktoré sa stali zbytočnými uplatnením tejto kapitoly, najmä článku 12(3) až (6), článkov 17 a 23, článku 26(1) a článku 40, neplatia. Rozsah zvyčajného režimu a zjednodušeného postupu Článok 61 1. Ustanovenia článkov 29 až 43 nevylučujú použitie režimu stanoveného v článku I, pričom však v takomto prípade články 31 a 33 sa uplatňujú. 2. V tomto prípade sa musí jasne uviesť v okienku 32 resp. 20 odkaz na tranzitný dokument alebo dokumenty v čase, keď sa vyplňuje Medzinárodný zásielkový list alebo Medzinárodný list o expresnej balíkovej zásielke. Tento odkaz musí špecifikovať typ, úrad vydania, dátum a registračné číslo jednotlivých použitých dokumentov. Okrem toho hárok 2 Medzinárodného zásielkového listu alebo Medzinárodného listu o expresnej balíkovej zásielke musí byť opečiatkovaný železničným úradom, ktorý je zodpovedný za poslednú železničnú stanicu zahrnutú v tranzitnej operácii. Železničný úrad opečiatkuje dokument, keď určí, že na prepravu tovaru sa vzťahuje tranzitný dokument alebo dokumenty, ktorý sa uvádza v odkaze. Ak tranzitné operácie uvedené v odseku 1 a prvom pododseku tohto odseku končia v krajine EZVO, táto krajina môže určiť, že sa hárok 2 Medzinárodného zásielkového listu alebo Medzinárodného listu o expresnej balíkovej zásielke musí predložiť colnému úradu zodpovednému za poslednú stanicu zahrnutú v tranzitnej operácii. Tento colný úrad opečiatkuje hárok po určení, že na prepravu tovaru sa vzťahuje tranzitný dokument alebo dokumenty uvedené v poznámke. 3. Postup uvedený v dodatku 1 sa nemôže použiť, keď sa uplatňujú články 44 až 58. 4. Ak sa tranzitná operácia uskutočňuje podľa Prepravného avíza TR v súlade s článkami 44 až 58, Medzinárodný zásielkový list použi